Najmanje 90 država umešano u isporuku Mercedesovih vozila lideru Severne Koreje - Auto Republika\nПочетна Vesti Najmanje 90 država umešano u isporuku Mercedesovih vozila lideru Severne Koreje\nIstraživanje čije vam rezultate prikazujemo ovom prilikom su obavili novinari New York Timesa (NYT), kao i nedobitne organizacije Centar za napredne studije odbrane (C4ADS). Predmet njihovog interesovanja je bio način na koji su prestižne limuzine Mercedes Pullman i Maybach dospele u ruke omraženog lidera Severne Koreje, uprkos strogim sankcijama Ujedinjenih nacija koje su uvedene još 2006. godine.\nIzveštaj objavljen u pomenutom američkom listu baca novo svetlo na misteriozne okolnosti isporuke luksuzne robe u državu pod embargom. Posebno je zanimljivo to što se istraživači pozivaju na korišćenje isključivo javno dostupnih podataka, lučkih i carinskih dokumenata, izveštaja o realizovanim transakcijama i satelitskih snimaka, kao i objava na društvenim mrežama.\nPrema navodima iz objavljenog članka, cela priča kreće iz holandske luke Roterdam, odakle prethodnog juna isplovljavaju dva zapečaćena velika kontejnera koji su isporučeni do lučkih dokova iz poluprikolice velikog kamiona, a potom ukrcani na kineski brod u vlasništvu kompanije Cosco. Nakon putešestvija koje su trajale dan manje od šest sedmica, kontejneri stižu do luke Dalijan, locirane na severoistoku Kine. Tu ostaju stacionirani skoro pun mesec, odnosno do 26. avgusta.\nNakon toga, tragovi blede. Kontejneri bivaju utovareni na plovilo koje kreće put japanske Osake, a odale, drugim brodom dospevaju do južnokorejske luke Pusan. Odatle, sledi pretovar u novi plovni objekat koji nosi oznaku DN5505 a krstari svetskim morima pod zastavom afričke države Togo. Njegova destinacija se ispostavila lukom Nahodka, na dalekom istoku Ruske Federacije.\nIndikativno je da je afrički brod, nakon što je napustio luku Busan, postao „nevidljiv“ elektronskim sistemima, jer je posada isključila AIS (uređaj za automatsku identifikaciju), što je ustaljena praksa nelegalnih trgovaca, iliti švercerskih plovila.\nIdentifikacioni signal DN5505 se nanovo pojavio tek nakon 18 dana, i to pošto je taj isti brod zaprimio ugalj, i uplovio na teritoriju Južne Koreje. Prema navodima štampe, ugalj je utovaren u pomenutoj ruskoj luci. Šta se u međuvremenu desilo sa kontejnerima, za koje postoji duboko ubeđenje da se radi o automobilima, ostaje misterija, ali je ipak poznato da su na dan 7. oktobar, tri glomazne, transportne severnokorejske letiliice marke IL-76, u vlasništvu državnog avionskog prevoznika Air Koryo sletele na aerodrom u Vladivostoku.\nPrema navodima objavljenim u američkom listu NYT, letovi korejskog operatera do Vladivostoka su ekstremno retki, a registarske oznake na avionima su otkrile činjenicu da se radi o istim primercima koji se koriste za transport limuzina Kim Džong-Una, kada on putuje u državne posete. Još nešto je interesantno pomenuti. Već se u januaru, lider Severne Koreje pojavio na partijskom Centralnom komitetu u poznatoj nam limuzini iz ove, ali i drugih priča.\nJoš je jedan pikantan detalj vredan objave. Plovilo DN5505, se formalno nalazi u vlasništvu Do Younga, registrovanog na Maršalskim ostrvima. Iza te kompanije stoji preduzetnik iz Vladivostoka, Danil Kazačuk koji je navodno potvrdio svoje veze sa transportom prestižnih četvorotočkaša, ali nije želeo da odaje nikakve dalje pojedinosti zbog diskrecije.\nAko je za verovati američkim novinarima, ispostavlje se da Mercedesova vozila namenjena Kim Jong-Unu nisu ušla na teritoriju Rusije. Ipak, u izveštaju organizacije C4ADS stoji tvrdnja da je najmanje 90 zemalja uključeno u nelegalnu isporuku limuzina u Severnu Koreju. Pritom naglašavaju da se ovde ne radi samo o vozilima i luksuznim automobilima, već se slične šeme koriste i za isporuke sirovina i neophodnih komponenti za vojnu industriju.\nSlučaj Mercedesa je značajan samo u tom smislu što je lider osramoćene i sankcijama izložene države na taj način javno prikazao kolike su dimenzije besmisla ekonomskih sankcija koje primenjuju Ujedinjene nacije.\nUzgred budi rečeno, vrlo je verovatno da će sada i sama kompanija Daimler biti prinuđena da sprovede svoju internu istragu i o rezultatima iste da obavesti javnost.\ntagovi: izdvojeno Kim Džong Un Maybach Koreja Pullman Severna Koreja vozila Kim Džong Una\nprethodni Kineski elektro-rođak Mercedesove X klase predstavljen – pikap Dongfeng\nsledeći BMW kaže da mali broj vlasnika njegovih karavana zna za ovu opciju


Održan opšti roditeljski sastanak za učenike prvog razreda naše škole – JU CSŠ "Petar Kočić" Srbac\n3. Marta 2020. 3. Marta 2020. admin Vijesti\nNakon toga se obratio pedagog škole Žarko Brkanlić koji je održao predavanje na temu „Neka aktuelna pitanja saradnje porodice i škole“. Pedagog je govorio o stavovima učenika i roditelja prema školi, odnosu prema slobodnom vremenu i načinu korištenja slobodnog vremena.\nOvom prilikom dati su savjeti i preporuke za otklanjanje nekih poteškoća sa akcentom na zajednički vaspitni uticaj na učenike naše škole.\nZatim se prisutnima ispred Policijske stanice Srbac obratio policijski inspektor Marko Đukić koji je održao predavanje na temu „Opasnosti na društvenim mrežama.“\n,,S ciljem uspostavljanja što efikasnije saradnje Škole sa roditeljima svake godine se krajem mjeseca februara održava opšti roditeljski sastanak za roditelje učenika prvog razreda. Na sastanku se delegiraju pitanja značajna za život i rad škole, aktivnosti i dešavanja u školi, vrši se upoznavanje roditelja sa istraživanjima i anketama koji se sprovode na nivou škole prema učenicima i profesorima, a i roditeljima. Povremeno, kao na primjer ove godine, uključimo policijsku stanicu sa njihovim predavanjem.\nNa ovogodišnjem sastanku roditelji su upoznati sa uspjehom i vladanjem učenika na kraju I polugodišta, a akcenat je bio na uspjehu i vladanju učenika u I razredu. Cilj roditeljskog sastanka bio je da se pokrenu aktuelna pitanja i nedoumice i iniciraju roditelji na veći stepen saradnje sa školom“, izjavio je direktor Milenko Živanić.\nPo završetku opšteg roditeljskog sastanka odjeljenjske starješine Luja Jungić, Nevena Stamenić, Boro Mihajlović, Sanja Božić i Dalibor Nježić su održali pojedinačne roditeljske sastanke.


Protest Jedan od pet miliona zatražio ostavku gradonačelnika Beograda i njegovog zamenika\nBeta 28. septembra 2019. 20:10\nBEOGRAD, 28. septembra 2019. (Beta) – Na protestu „Jedan od pet miliona“ koji se održava po 43. u u Beogradu, zatražena ostavka gradonačelnika Beograda Zorana Radoičića i njegovog zamenika Gorana Vesića.\n„Teror nekompetentne većine mi gradjani trpimo i ćutimo već sedam godina“, rekao je glumac Radoslav Milenković Rale, član udruženja Samoodbrana, u čijem se proglasu traže te ostavke.\nOn je pročitao spisak projekta u Beogradu koje Samoodbrana smatra spornim. Medju njima su Beograd na vodi, gondola na Kalemgdanu, Trg Slavija i ukidanje glavne železničke stanice.\n„Naša Samoodbrana je rešila da više ne ćutimo i da progovorimo jednim urlikom i da ukažemo na glavne krivce“, zaključio je Milenković.\nMila Jovanović, jedna od studentkinja koja je učestvovala u blokadi zgrade Rekotorata Univerziteta u Beogradu je kazala da je taj univezitet jedina slobodna institucija u zemlji i da je pokazao autonomiju i integritet.\nOvo je „prva pobeda koju su odneli gradjani“ rekla je ona i dodala da Beogradski univerzitet nije mesto za prepisivanje.\n„Beogradski univerzitet nije Resavska škola“, zakjučila je Jovanović.\nNakon obraćanja protestna šetnja je krenula od Platoa, preko ulica Vase Čarapića, gde su gradjani uklonili ograde i barijere na Trgu republike, postavljene zbog popravnih radova na ovom, nedavno renoviviranom glavnom gradskom trgu.\nŠetnja je nastavljena ulicama Francuska, Cara Dušana, Tadeuša Košćuška i ponovo preko ulice Vase Čarapića do zgrade Rektorata Beogradskog univerziteta.\nNovosti: Vulin zatražio povlačenje vojske iz mirovnih misija\nNova stranka pita gradsku vlast zašto je Studentski trg…\nKancelarija za IT: Nije bilo sukoba interesa, Aseko dao…\nAseko povodom tvrdnje Tepić: Branićemo ugled pred nadležnim…\nDveri: Krah i kraj samostalnog tužilaštva u Srbiji


Ne prestaju napadi iz Beograda na premijera Krivokapića: "Mala je Crna Gora koliki je on izdajnik!" Mediji u Srbiji utrkuju se u pljuvanju i osudama aktuelnog premijera Crne Gore Zdravka Krivokapića zbog usvajanja Rezoluiucije o genocidu u Srebrenici i smjne ministra Vladimira Leposavića koji je negorao genocid u Srebrenici\n19. 06. 2021. u 08:47 Face.ba\nBeogradski tabliod Kurir piše da je usvajanje Rezolucije o genocidu u Srebrenici najbrutalniji udar vlade Zdravka Krivokapića na Srbiju.\n-Čovek koji je obećavao vraćanje korenima u odnosima Srbije i Crne Gore za nepunu godinu uspeo je potpuno da otuđi dve bratske države. Izneverio je probuđeni narod u Crnoj Gori, odnosno glasače, koji su ga - nakon višemesečnih litija i bunta protiv tiranije režima crnogorskog predsednika Mila Đukanovića - doveli na vlast. I ono što je možda najvažnije, izdao je srpsku crkvu i pokojnog mitropolita Amfilohija, čiju je veliku podršku uživao, piše beogradski Kurir.\nKurir piše da političari u Srbiji traže da se predstavnicima političke elite koji su glasali za sporni dokument zabrani ulazak u Srbiju.\nSkupština Crne Gore je prije dva dana usvojila rezoluciju o Srebrenici - 55 poslanika je glasalo za, 19 je bilo protiv, a sedam uzdržano. Tim dokumentom, koji je podržao i opozicioni DPS Mila Đukanovića, tvrdi se da je u ovoj opštini u RS-u u julu 1995. počinjen genocid, a takođe se i zabranjuju negiranje ili umanjenje genocida u Srebrenici. Zbog efekta koji je rezolucija izazvala, ali i onog koji ćemo tek osjetiti, poslanik Demokratskog fronta Milan Knežević juče se izvinio građanima Srbije.\n- Želim da se izvinim cijeloj Srbiji i srpskom narodu zbog onoga što se desilo u parlamentu, jer to nije većinska Crna Gora. Niko od građana koji su glasali za promjene u Crnoj Gori i protiv Mila Đukanovića nije mogao da pomisli da će veći dio parlamentarne većine proglasiti Srbiju i srpski narod za genocidan. Osjećam izvjesnu dozu sramote, iako sam glasao protiv te rezolucije - istakao je Knežević.\n- Srbija će u narednim danima analizirati sve odluke crnogorskog parlamenta, nećemo donositi ishitrena rešenja i nećemo ni na koji način i nećemo vređati one koji su te odluke protiv interesa Srbije donosili. Bićemo uvek uz naš narod u Crnoj Gori, mi nikog bližeg od njih nemamo. Sve ono što smo postigli i ekonomski rast ne znače nam ništa ako naše komšije nisu još bogatije. Spremni smo da pomognemo i narodu u Crnoj Gori, da investiramo, da ulažemo u nove fabrike. Nikada nećemo pozivati ljude da negde letuju ili ne letuju, ali ćemo umeti da napravimo odnos koji zaslužuju vlastodršci koji se s nama ne konsultuju, a trude se da uvrede Srbiju. Mi nemamo gazde u stranim ambasadama, naš jedini gazda i jedino kome jesmo sluge su građani Srbije. Građani Srbije, glavu gore. Imaćemo još rezolucija, sve će biti prepisane - poručio je Vučić, prenosi portal Slobodna Bosna.\nS druge strane, poslanik Vučićeve partije SNS, Vladimir Đukanović, smatra da svakog crnogorskog poslanika i člana crnogorske vlade koji je glasao za rezoluciju o Srebrenici treba proglasiti za nepoželjnu osobu u Srbiji. Đukanović je istakao i da Ambasadi Crne Gore treba uputiti protestnu notu. Istog je stava i ministar unutrašnjih poslova Aleksandar Vulin:\n- Oni koji su u crnogorskom parlamentu glasali za rezoluciju o Srebrenici ispisali su se iz Srba. Krivokapić je poslednji put razočarao Srbe, posle ove bruke više ništa od njega ne može da nas razočara. Vučić nije čovek koji zabranjuje, ali tražiću od njega da se onima koji su glasali za rezoluciju zabrani ulaz u Srbiju, neka svoje porodice dobro raspoređene po Beogradu viđaju u Crnoj Gori, kazao je Vulin.


ERRC: Poverenik za zaštitu ravnopravnosti utvrdio da je Levijatan diskriminisao Rome\nTa odluka Poverenika pokazuje da Romi mogu preduzeti pozitivne mere za prevazilaženje mržnje kada deluju zajedno. “Kada mi Romi koristimo moć zakona kao alat, možemo se boriti protiv nepravde koje ne bismo mogli postići da delujemo sami”, rekao je predsednik ERRC Djordje Jovanović.\n“Fondaciji Pokret Levijatan je preporučeno da uklone objave, sadržaje i komentare kojima se podstiče diskriminacija i mržnja prema Romima i kojima se stvara strah i neprijateljsko okruženje prema pripadnicima ove nacionalne manjine”, navodi se u saopštenju.\n“Pokretu je ostavljen rok od 30 dana da postupi po preporuci Poverenika za zaštitu ravnopravnosti. Pokret Levijatan, koji ima više od 270.000 pratilaca na Fejsbuku, predstavlja se kao organizacija za zaštitu životinja, ali veći deo svog rada fokusira na dehumanizaciju Roma i distribuciju sadržaja na društvenim mrežama čiji je cilj podsticanje mržnje”, ukazalo je ERRC.


Vojska Srbije u rangu NAJOPREMLJENIJIH i NAJOBUČENIJIH ARMIJA na svetu! Pokazala je da može da PARIRA MOĆNIM SILAMA! (FOTO/VIDEO) | Najnovije vesti - Srbija danas\n24.06.2019. • 19:04 Srbija Danas\n- "Slovensko bratstvo" je vežba koja je pokazala da je Vojska Srbije u nivou najopremljenijih i najobučenih armija na svetu. Pripadnici Specijalne brigade Vojske Srbije pokazali su da mogu da urade sve što mogu da urade i predstavnici specijalnih jedinica Ruske Federacije i Belorusije, a teško je naći veći kompliment i veći izazov od toga - poručio je ministar Aleksandar Vulin na Danu visokih zvanica vežbe "Slovensko bratstvo 2019", održanom danas na aerodromu "Kovin".\nMinistar Vulin je, takođe, istakao da je za Vojsku Srbije od najveće važnosti da vežba sa armijama koje se ubrajaju među najboljima u svetu i od kojih ima šta da se nauči i unapredi u domenu taktike, opremanja i veštine.\n- Vojska Srbije se oprema, naoružava, obučava, zato su vežbe kao što je "Slovensko bratstvo" nama toliko važne. Ova vežba nije samo vojnička vežba, ovo je susret bratskih naroda koji se razumeju, koji se poštuju, koji se vole - rekao je ministar odbrane.\n- Na vežbi učestvuju pripadnici koji su iskazali svoju spretnost i sposobnost za izvršavanje najsloženijih zadataka u protivterorističkoj operaciji. Danas ste imali priliku da vidite brilijantno izvedene skokove padobranaca tokom specijalnog desanta, desant sredstava ratne tehnike iz vazduhoplova i na kraju padobranski desant okruglom kupolom. Vežba je krunisana glavnim udarom na terorističke snage na aerodromu "Kovin" - rekao je general Talijan, istakavši da su učesnici vežbe, ne samo braća po krvi i oružju, već da je njihov stroj svojevrsni brušeni dijamant, koji odlikuju ljudi sa izuzetnim moralnim vrednostima.\nZamenik načelnika Štaba vazdušno-desantnih jedinica Oružanih snaga Ruske Federacije general-major Aleksej Vasiljevič Naumec rekao je da je vežba postala dobra tradicija vojski tri države da se pripremaju i treniraju za odbranu svojih zemalja. On je izjavio da je prva etapa vežbe bila donošenje odluka za borbene zadatke, a druga - prikazana danas, bila je zajedničko desantiranje i uništavanje neprijatelja na aerodromu i da će u trećoj etapi, koja sledi, biti demonstriran deo sa bojevim gađanjem. Kao posebno zanimljivo istakao je da je u jednom avionu bio mešoviti desantni tim od po 25 ljudi iz ruskih i srpskih specijalnih jedinica, koji je uspešno demonstrirao sposobnost zajedničkog složnog rada.\nUtisak zamenika komandanta Snaga za specijalne operacije Oružanih snaga Republike Belorusije pukovnika Vladimira Vladimiroviča Belija, koji je učestvovao i na prvoj vežbi "Slovensko bratstvo", je da je ta vežba iz godine u godinu intenzivnija i interesantnija. Zahvalivši domaćinu za dobar prijem, pukovnik Belij je poželeo uspeh svim učesnicima vežbe i dobrodošlicu u Belorusiju na vežbu sledeće godine.\nVežba "Slovensko bratstvo 2019", koju realizuju Specijalna brigada Vojske Srbije, vazdušno-desantne jedinice oružanih snaga Ruske Federacije i Republike Belorusije, u sadejstvu sa delom jedinica Vojske Srbije iz Kopnene vojske i RV i PVO, održava se od 14. do 27. juna 2019. godine na aerodromu "Kovin" i vojnim kompleksima "Orešac" i "Peskovi".\nVežba broji 750 učesnika, a od ratne tehnike angažovano je 21 savremeno borbeno-oklopno vozilo, 19 plovnih sredstava, 11 vazduhoplova, kao i tri sistema bespilotnih letilica. "Slovensko bratstvo" izvodi se sa ciljem obučavanja i komandi jedinica za izvršavanje misija u operacijama specijalnih snaga, kao taktička vežba sa bojevim gađanjem, multinacionalna, združena, višestepena, jednostrana vežba, po temi: Multinacionalne snage u protivterorističkoj operaciji.\nDanu visokih zvanica na aerodromu "Kovin" prisustvovali su i ministar unutrašnjih poslova Nebojša Stefanović, načelnik Generalštaba Vojske Srbije general Milan Mojsilović, komandant Kopnene vojske general-potpukovnik Milosav Simović, komandant Ratnog vazduhoplovstva i PVO general-major Duško Žarković, komandant Garde general-major Milomir Todorović, zamenik komandanta Združene operativne komande general-major Ilija Todorov, načelnik Kabineta ministra odbrane brigadni general Siniša Kresović, direktor Vojnoobaveštajne agencije brigadni general Zoran Stojković, direktor Policije Vladimir Rebić, komandant Specijalnih antiterorističkih jedinica pukovnik Spasoje Vulević, predstavnici oružanih snaga Ruske Federacije i Republike Belorusije, kao i strani vojni izaslanici.\nVojska Srbije vojna vežba Slovensko bratstvo 2019 Aleksandar Vulin Miroslav Talijan Aleksej Vasiljevič Nebojša Stefanović Milan Mojsilović Milosav Simović Duško Žarković Milomir Todorović Ilija Todorov Siniša Kresović Zoran Stojković Vladimir Rebić Spasoje Vulević


Vijeće ministara BiH prihvatilo donaciju vakcina koju je Srbija obezbijedila BiH - N1\nVijeće ministara BiH prihvatilo donaciju vakcina koju je Srbija obezbijedila BiH\nVijesti Autor:N1 BiH12. mar. 202116:33\nSavjet ministara BiH na vanrednoj telefonskoj sjednici prihvatio je donaciju kojom je Republika Srbija obezbijedila Bosni i Hercegovini, za potrebe Federacije BiH, dodatnih 15.000 doza lijeka – vakcina Covishield , proizvođača Instituta za serume iz Indije.\n“Prijedlogom aneksa Sporazuma o donaciji vakcina Covishield između Vlade Republike Srbije i Savjeta ministara BiH, Republika Srbija se obavezuje da će donaciju od 5.000 doza za potrebe Federacije BiH predati u roku od pet dana od dana potpisivanja Aneksa, dok će primopredaja od 10.000 preostalih doza biti realizovana u vremenu predviđenom za revakcinaciju”, saopćili su iz Savjeta ministara.\nMinistarstvo civilnih poslova BiH, kao nadležna institucija, određeno je za primaoca donacije u ime Savjeta ministara BiH.\nSavjet ministara BiH zadužio je Ministarstvo civilnih poslova BiH da Aneks Sporazuma o donaciji vakcina Kovišild između Vlade Republike Srbije i Savjeta ministara BiH dostavi Predsjedništvu BiH u daljnju proceduru, uz prijedlog da se za potpisnika Aneksa odredi ministarka civilnih poslova Bosne i Hercegovine\nkoronavirusvakcineVijeće ministara BiH


Putin: Stalna razmena mišljenja između lidera Rusije i Turske daje pozitivan rezultat - Sputnjik Srbija\n15:37 12 Avgust 2020\nPutin: Stalna razmena mišljenja između lidera Rusije i Turske daje pozitivan rezultat\n16:32 23.01.2019 (osveženo 16:44 23.01.2019) Preuzmite kraći link\nStalna praksa sastanaka i razmene mišljenja između lidera Rusije i Turske daje pozitivne rezultate, izjavio je predsednik Rusije Vladimir Putin na sastanku sa predsednikom Turske Redžepom Tajipom Erdoganom.\n„Nastavljamo praksu naših redovnih susreta, konsultacija i razmena mišljenja. Moram da primetim da to daje pozitivne rezultate“, rekao je Putin.\nOn je ukazao i na lični doprinos turskog lidera u poboljšanju kvaliteta bilateralnih odnosa.\n© AP Photo / Murat Cetinmuhurdar/\nTurska nema aspiracije prema teritoriji Sirije, Manbidž će predati pravim vlasnicima\nRuski lider je istakao da je za 10 meseci prošle godine robni promet između dveju zemalja porastao više nego za čitavu 2017. godinu. On je rekao i da je povećanje broja turista iz Rusije u Tursku povećan za 30 odsto i iznosi šest miliona ljudi.\nPutin je naglasio i da Rusija i Turska sarađuju u pitanjima regionalne bezbednosti, uključujući i u Siriji.\nPredsednik Turske stigao je u radnu posetu Moskvu. Ranije je najavljeno da će jedna od tema razgovora biti razmena mišljenja o praktičnim koracima za jačanje bilateralne kulturno-humanitarne saradnje, uključujući proširenje kontakata u obrazovanju, kulturi, informisanju, turizmu i institucijama civilnog društva.


Spor Špirić/Sadović – ko će na sastanak u Brisel?\nDelegacija BiH, predvođena predsjedavajućim Vijeća ministara BiH Nikolom Špirićem, u ponedjeljak putuje u Brisel, gdje će biti otvoren dijalog o viznim olakšicama za BiH, potvrdio je predsjedavajući Špirić. Prvobitno je bilo dogovoreno da delegaciju BiH predvodi ministar sigurnosti i zamjenik predsjedavajućeg Vijeća ministara Tarik Sadović, koji je optužio Špirića i Evropsku komisiju da je odluka da on ne pregovara s Briselom skandalozna. U Evropskoj komisiji kažu kako nije bitno ko će predoviditi delegaciju, nego šta će iz toga proisteći. Predsjedavajući Špirić nije želio komentirati izjavu ministra Sadovića, ali je za danas najavljeno njegovo obraćanje javnosti.


Sednica Glavnog odbora DS\nDemokratska stranke održaće danas sednicu Glavnog odbora na kojoj će biti izvršene pripreme za predstojeću izbornu skupštinu stranke.\nSednica će biti otvorena podnošenjem izveštaja predsednika stranke Borisa Tadića o radu u prethodnom periodu.\nTadić bi trebalo da odluči da li će se kandidovati za funkciju predsednika na izbornoj skupštini 25. novembra.\nIzborna skupština DS prvobitno je bila zakazana za 10. novembar, ali su se Tadić i njegov zamenik i protivkandidat Dragan Đilas dogovorili o odlaganju da bi se u međuvremenu razmotrili uslovi koje je Tadić postavio da bi odustao od kandidature za predsednika DS.\nTadić od Đilasa traži da prihvati da reformiše stranku, onemogući revanšizam, proširi delovanje Predsedništva i izmeni Statut DS kako bi se omogućila veća demokratizacija i kontrola i sprečilo autokratsko vođenje partije.\nKako se očekuje, Glavni odbor DS bi trebalo da razmatra izmene Statuta, na sednici 4. novembra.\nTadić je takođe zatražio da potpredsednici stranke budu Goran Ćirić i Nataša Vučković, kao i da se poveća broj potpredsednika, sa pet na sedam.\nKandidaturu za predsednika DS-a podneo je do sada samo Branimir Kuzmanović, predsednik beogradske opštine Vračar.\nOrganizacioni odbor utvrdio je 19. oktobra kvote po kojima će biti određen broj delegata na skupštini stranke - 15 odsto delegata daje Beograd, 24 odsto Vojvodina, šest odsto Kosovo i 55 odsto centralna Srbija.\nOdbor je odlučio da će se na izbornoj skupštini glasati putem glasačkih listića, a ne elektronski, zbog zastoja u procesu glasanja koji se dogodio na prethodnoj skupštini DS-a.


Engleski sud: Bentley bespravno koristio ime i logo na garderobi - Auto Republika\nEngleski sud: Bentley bespravno koristio ime i logo na garderobi\n03/11/2019 - 10:31\nTokom 1998. godine, porodična firma Bentley Clothing je podnela tužbu protiv društva koje posluje u sastavu Volkswagen grupe, odnosno protiv Bentley Motorsa, a neposredni povod za obraćanje sudu se ogledao u činjenici da je automobilska kompanija prodavala garderobu pod markom Bentley. Nakon dvadesetjedne godine, sud je konačno doneo presudu, a ona se baš neće dopasti čelnicima nemačke grupacije.\nZavisno društvo Volkswagena sa sedištem u Britaniji, Bentley više neće moći u Ujedninjenom Kraljevstvu da prodaje garderobu pod ovim imenom. Naime, sud u Londonu je obelodanio presudu u petak, u predmetu koji se odnosi na povredu prava na korišćenje naziva.\nProizvođač automobila, prema navodima iz presude, će u budućnosti biti u prilici da tržištu ponudi samo jakne, svilene kravate, kačkete i šalove, ali ne i ostale stavke garderobe. Nadaleko znani logo marke Bentley, neće biti legalno koristiti uz naziv Bentley, za označavanje stavki garderobe koje tržištu može da ponudi proizvođač automobila.\nKompanija iz Mančestera, Bentley Clothig je stekla pravo na korišćenje tog naziva, to jest trgovinske marke „Bentley“ još u 1982. godini. Spor sa Volkswagenom oko povrede prava na korišćenje naziva je iniciran davne 1998. godine.\nPredsedavajući sudija Ričard Hekon je kritikovao kontiuirano kršenje prava koje poseduje porodična kompanija, a koje je pokušala da ospori i poništi velika kompanija iz automobilske industrije.\nŠef entiteta Bentley Clothing, Kris Liz je bio oduševljen presudom. „Bilo je to razarajuće iskustvo, i to u finansijskom i emotivnom smislu. Stoga je današnja presuda donela veliko olakšanje.“ Prema tumačenju njegovih pravnih zastupnika, zahtev za isplatu odštete od strane kompanije Bentley Motors će biti pripremljen i poslat u najkraćem mogućem roku, s punim izgledima na uspeh.\nPored toga, Bentley Motors će morati da preda ili uništi sve artikle koje ima na zalihama a kojim se i dalje vrši povreda prava koje poseduje kompanija Bently Clothing.\nRazumljivo, predstavnici druge strane, zvaničnici Bentley Motorsa su bili vidno utučeni nakon spoznaje s rešenjem suda. „Prodajemo garderobu na teritoriji Ujedinjenog Kraljevstva već više od 30 godina, a niti jednog trenutka nismo doveli nikog u zabunu, odnosno niko nije ni pomislio da eventualno koristimo zaštićen naziv koji je u vlasništvu nekog trećeg entiteta,“ izjavio je portparol „ožalošćene“ strane.\nPored toga, glasnogovornik automobilske kompanije je još jednom naglasio da se presuda odnosi samo na ostrvsko tržište.\ntags: Bentley Clothing Bentley garderoba Bentley Motors logo Bentley\nprevious Renault razvija kompaktni sedan za trećerazredna tržišta\nnext Istraživanje: Koliko u proseku na godišnjoj osnovi voze Rusi?\nGaz-14 sa V12 motorom iz BMW-a\n24/12/2020 - 08:56\nŠkoda predstavila novu strategiju\nSto hiljada potencijalno samozapaljivih Volkswagena će morati nazad u servis\n02/04/2022 - 07:34


Batonu funkcija višeg savetnika u Vilijamsu - SPORTSKI ŽURNAL\nBaton je ostvario 15 pobeda u Formuli 1, a karijeru je završio 2017. godine u ekipi Meklarena\nBivši šampion Formule 1 Britanac Dženson Baton imenovan je danas za višeg savetnika u ekipi Vilijamsa i potpisao je višegodišnji ugovor, preneo je sajt te ekipe.\nBaton je jedinu šampionsku titulu u Formuli 1 osvojio 2009. godine vozeći za Bron, a karijeru u šampionatu započeo je 2000. godine u ekipi Vilijamsa.\n"Presrećan sam što ponovo mogu da kažem da sam potpisao za Vilijams. Kada sam imao 19 godina, to je bio trenutak koji mi je promenio život i uprkos činjenici da je to bilo pre više od 20 godina, osećam kao da nikada nisam zaista otišao", rekao je Baton.\nBatonov zadatak biće da daje savete, kao i da pruža podršku vozačima u ekipi i akademiji. Takođe će učestvovati u marketinškim akcijama ekipe, a biće prisutan i na trkama šampionata.\n"Potrebno je obaviti mnogo posla, ali ne sumnjam da je budućnost svetla za ovaj fantastični tim i jedva čekam da započnem sa radom", rekao je 41-godišnji Britanac.\nBaton je ostvario 15 pobeda u Formuli 1, a karijeru je završio 2017. godine u ekipi Meklarena.\nF1 potvrdila: Velika nagrada Portugalije 2. maja


Merkel, Oland, Rahoj i Đentolini za Evropu u više brzina | N1 Srbija\nMerkel, Oland, Rahoj i Đentolini za Evropu u više brzina\n06.03.2017. |21.53 >21.56 |\nIzvor: REUTERS/Martin Bureau\nVođe Francuske, Nemačke, Španije i Italije založile su se na mini samitu u Parizu za Evropu sa više brzina koja bi dozvolila nekim zemljama članicama EU da napreduju brže od drugih.\n"Jedinstvo ne znači jednoobraznost", rekao je francuski prdsednik Fransoa Oland, koji je bio domaćin svojim kolegama u dvorcu Versaja kod Pariza, u okviru priprema za širi sastanak EU kasnije ove nedelje.\nMini samitu prisustvuju nemačka kancelarka Angela Merkel i, španski i italijanski premijeri Marijano Rahoj i Paolo Đentiloni.\n"Zato se zalažem za nove forme saradnje, nove projekte, ono što nazivamo izdiferenciranu saradnju", rekao je Oland uoči radne večere.\nRadilo bi se o tome da se "u nekim zemljama ide brže i jače a da druge nisu potisnute ali da druge ne mogu da se protive", rekao je Oland.\nLideri ove četiri zemlje, s najvećim brojem stanovnika u EU, sastaće se sa svojim evropskim kolegama u četvrtak u Briselu, pre samita na kome treba da se da podstakne evropski projekt 25. marta u italijanskoj prestonici, povodom 60. godišnjice Rimskog ugovora.\nZa Angelu Merkel "Evropljani treba da imaju hrabrost da prihvate da neke zemlje napreduju brže od drugih" i dodala da taj put ne treba da bude zatvoren za one koji kasne ali, kako je rekla, "potrebno je da može da se ide napred".\nŠef italijanske vlade đentiloni se sa svoje strane založio za više integrisanu Evropsku uniju, ali sa "različitim nivoima integracije".\nMarijano Rahoj je rekao da je Španija spremna da ide dalje u integraciji sa svim onim koji žele da je slede.\nLideri su takođe pozvali EU da usvoji nove politike da zaštiti svoje granice, da reši izbegličku krizu i popravi borbu protiv terorizma.\nOland je danas u intervjuu objavljenom u više evropskih listova upozorio da Evropska unija mora da krene putem Evrope u više brzina jer će u suprotnom eksplodirati.\nFransoa Oland Angela Merkel Mariano Rahoj Evropska unija Paolo Đentiloni\nPostavite jednostavno Vucica da upravlja EU i ako budu dve kise imacete rast od 4,56 posto i zaposluce celu Evropu pa cete morati da uvozite radnu snagu.\nSve je to ok samo sto mi s ovima idemo u rikverc!


ZAOŠTRAVA SE SITUACIJA – Kličko preti Putinu zato što Rusija štiti Janukoviča\nZAOŠTRAVA SE SITUACIJA – Kličko preti Putinu zato što Rusija štiti Janukoviča\nMoskva je danas ukrajinskom predsedniku Viktoru Janukoviču garantovala bezbednost „na teritoriji Rusije“.\nJanukovič je viđen u moskovskom Hotelu „Ukrajina“, a sada se nalazi u odmaralištu ruske vlade u mestu Barvika, u blizini grada.\n„Moram da zatražim od Rusije da mi osigura ličnu bezbednost od ekstremista“, saopštio je danas Janukovič, navodi AP.\nUbrzo su ruski mediji, pozivajući se izjavu neimenovanog predstavnika vlade, javili da je Janukovičevom zahtevu za zaštitom „udovoljeno na teritoriji Rusije“.\nJanukovič je prošle nedelje pobegao iz Kijeva, ali je u današnjem saopštenju naveo da se i dalje smatra legitimnim šefom ukrajinske države.\n„EP poziva sve strane i treće zemlje da zaštite jedinstvo i teritorijalni integritet Ukrajine i podseća da su postojeće granice Ukrajine zajamčene Budimpeštanskim memorandumom koji su potpisale Sjedinjene Države, Rusija i Velika Britanija“, piše u rezoluciju koju je podržalo pet glavnih političkih grupa u EP.\nParlament je istom prilikom pozvao Moskvu da zauzme konstruktivan stav i uzdrži se od „pritiska na usmerenog na suvereno pravo susedne države da slobodno odlučuje o svojoj budućnosti“.\nIstovremeno, poslanici su upozorili prelaznu vladu u Kijevu da ne preduzima mere koje bi mogle da dovedu do etničkih i jezičkih podela i da čuva jedinstvo zemlje.\nNakon što je svrgnuti predsednik Ukrajine Viktor Janukovič napustio svoju vilu, novinari su u luksuznom zdanju pronašli hiljade dokumenata, među kojima i prilično neugodne podatke kao što su astronomski računi i liste novinara koje je trebalo „držati na oku“.\nOpozvani ukrajinski predsednik Viktor Janukovič, koji se u javnosti nije pojavio od subote, nalazi se u jednom sanatorijumu Kremlja kod Moskve, objavila je ugledna ruska informativna agencija RBK.\nDok je Zapad priznao novu ukrajinsku vladu, čije su snage proterale Janukoviča iz Kijeva, Rusija ga i dalje smatra legitimnim predsednikom.\nRBK tvrdi da je ova informacija potekla od jednog od najbogatijih ruskih biznismena, a to je potvrdio i zvaničnik vlade, ali nije navedeno ime ni jednog ni drugog.\nGeneralni sekretar NATO Anders Fog Rasmusen poručuio je danas, putem društvne mere Tviter, da je zabrinut zbog situacije u istočnom delu Ukrajine i pozvao Rusiju da ne diže tenzije.\n„Zabrinut sam zbog razvoja događaja na Krimu i tražim od Rusije da ne preduzima akcije koje bi mogle da dignu tenziju ili stvore nesporazume“, napisao je Rasmusen tokom drugog dana ministarskog saveta NATO u Briselu.\nBudući kandidat za predsednika Ukrajine, bokser Vitalij Kličko upozorio je danas predsednika Rusije Vladimira Putina da Moskva ne pruži zaštitu bivšem ukrajinskom predsedniku Viktoru Janukoviču.\n„Ruskog predsednika mogu samo da upozorim da Janukoviča ne prihvatiti i jednom krvavom diktatoru obezbediti zaštitu“, rekao je danas Kličko u intervjuu nemačkom tabliodu „Bild“ i na pitanje da li se pribojava vojnog napada Rusije, naglasio da to ne može zamisliti, „pošto jednu takvu eskalaciju ne želi ni jedna strana.\nSednica ukrajinske Vrhovne rade (parlamenta), na kojoj treba da bude izglasana nova vlada, počela je jutros u 9 sati po lokalnom vremenu, javila je ukrajinska agencija Ukrinform.\nPredsedavajući sednice je vršilac dužnosti predsednika Ukrajine Oleksandar Turčinov, koji je objavio da će zasedanje trajati sve dok vlada ne bude formirana.\n„Zato tražim od poslanika da zakone razmatraju po skraćenoj proceduri i da odluke donose brzo“, poručio je Turčinov sa govornice.


Na današnji dan, 12. septembar – KRUŠEVAC.LINK\nOvde si trenutno: Home / DRUŠTVO / Na današnji dan, 12. septembar\n1494 – Rođen je francuski kralj Fransoa I koji je tokom vladavine (1515-47) osvojio Milano, ali nije uspeo da se učvrsti u Italiji. Njegovu ambiciju da postane rimsko-nemački car sprečio je Karlo V, s kojim je potom Fransoa I vodio četiri rata.\n1583 – Rođen je italijanski orguljaš i kompozitor Đirolamo Freskobaldi, najveći majstor svog vremena, koji je kompozicije za orgulje obogatio novim izražajnim sredstvima. U Italiji nije imao značajnije sledbenike, ali je presudno uticao na austrijske i nemačke barokne majstore, kao i na Baha.\n1733 – Umro je francuski kompozitor i orguljaš Fransoa Kupren, centralna ličnost muzičkog života Pariza početkom 18. veka, dvorski klavsenista i muzički učitelj. Napisao je metodiku “Umetnost sviranja na klavsenu”.\n1876 – Rođen je srpski političar, pozorišni i književni kritičar Milan Grol, dugogodišnji dramaturg i upravnik Narodnog pozorišta u Beogradu, od 1940. šef Demokratske stranke. U Drugom svetskom ratu bio je član vlade Kraljevine Jugoslavije u emigraciji, a od marta do avgusta 1945. potpredsednik Vlade Demokratske Federativne Jugoslavije.\n1890 – Britanska Južnoafrička kompanija osnovala je grad Solzberi (Harare) koji je postao glavni grad Rodezije. Naziv je dobio po imenu tadašnjeg britanskog premijera, lorda Solzberija.\n1913 – Rođen je američki atletičar Džesi Ovens koji je osvojio četiri zlatne medalje na Olimpijskim igrama u Berlinu 1936. Njegov trijumf naljutio je Adolfa Hitlera, koji je napustio počasnu ložu kako bi izbegao da se rukuje s njim zato što je crnac.\n1919 – Italijanska armija sastavljena od dobrovoljaca pod komandom pesnika Gabrijela D’Anuncija, zauzela je Rijeku. Grad je ostao pod italijanskom vlašću do kraja Drugog svetskog rata.\n1943 – Nemački komandosi su u Drugom svetskom ratu, na osnovu naredbe Adolfa Hitlera, oteli bivšeg italijanskog diktatora Benita Musolinija koga su nove italijanske vlasti stavile u zatvor.\n1970 – Palestinski otmičari su u Jordanu miniranem uništili tri aviona, oteta šest dana ranije posle poletanja iz Njujorka ka Evropi. Prethodno su oslobodili putnike u zamenu za palestinske zatvorenike, među kojima i za otmičarku četvrtog aviona, Lejlu Kaled.\n1974 – Vojnim pučem svrgnut je sa vlasti etiopski car Haile Selasije koji je 1928, posle smrti Menelika II postao kralj, a 1930. car Etiopije.\n2001 – NATO se prvi put za svoje 52. godine postojanja, pozvao na Član 5. Povelje NATO o zajedničkoj odbrani, čime je omogućen kolektivni vojni odgovor na terorističke napade u SAD. Američki predsednik Džordž Buš je u govoru rekao da je Amerika napadnuta i da će upotrebiti sva sredstva da bi pobedila terorizam.\n2005 – Umro je nemački sportista Fric Šilgen, koji je zapalio olimpijski plamen na Olimpijskim igrama 1936. u Berlinu.\nTag Aleksandar I Džesi Ovens Fransoa I


Narodne kuhinje – mesto gde se deli toplina\nU sedištu Crvenog krsta Srbije juče, 31.10. 2018. je svečano objavljeno doniranje Koka Kole u korist Crvenog krsta Srbije, za Program narodnih kuhinja. Povod za donaciju je 50 godina poslovanja sistema Koka kole u Srbiji. Donacija vredna 50.000 EUR realizuje se uz pomoć Fonda B92.\nOvom donacijom doprineće se unapređenju kapaciteta Crvenog krsta koji kontinuirano realizuje Program narodnih kuhinja u okviru kojih svakodnevno topli kuvani obrok preuzme više od 34,000 ljudi. Program narodnih kuhinja Crvenog krsta se realizuje uz direktnu podršku Vlade Republike Srbije posredstvom Ministarstva za rad, zapošljavanje, boračka i socijalna pitanja i lokalnih samouprava u 76 sredina.\nSredstva donacije će biti iskorišćena za zamenu stare i dotrajale kuhinjske opreme za 12 Organizacija Crvenog krsta u kojima se pripremaju obroci za ljude u potrebi i doprineti održivom i kontinuiranom radu i u narednom periodu.


Danas svi pokušavaju da budu ona: Manekenka zbog koje je nastao izraz "heroin chic"\nAko mislite da je to Kate Moss, grdno se varate. U pitanju je devojka koja se smatrala pretečom prvih supermodela, ona koju su fotografi obožavali, i opisivali je kao SVE!\nKako je Christopher Bailey preoblikovao Burberry\nPunih 17 godina Bailey je bio na čelu prestižne britanske kuće. Ovaj čovek koji je postao svojevrsan simbol Burberrya i prvi sinonim na pomen brenda prepoznatljive estetike, u razgovoru za Guardian otkriva kako je uspeo da tradicionalan brend pretvori u jednu od najluskuznijih modnih kuća na svetu.\nAngelina Atlagić: 10 omiljenih stvari slavne kostimografkinje i scenografa\nELLE vam otkriva #favorite10 naše poznate kostimografkinje...\nElizabeth Taylor: 10 slavnih citata slavne dive sa ljubičastim očima\nBila je jedna od najglamuroznijih holivudskih zvezda i najlepših žena u istoriji filma.\nGlumica sa najlepšim plavim očima: Kako nas je osvojila Michelle Pfeiffer\nPlavooka lepotica jedna nam je od omiljenih glumica na svetu ...\nWallis Simpson: Kako je svoj stil krojila jedna od najvećih muza modnog sveta\nMnogi hroničari mode su se složili da Wallis možda nije bila najlepša žena na svetu, ali je zato umela najlepše da se obuče.


Povodom optužbi da je pesma 'Lane moje', koja će nas ove godine predstavljati na 'Pesmi Evrovizije' u Istambulu, ustvari plagijat, te da je 'istu' ili 'sličnu' pesmu već snimio azerbejdžanski instrumentalista Alikan Samedov, Željko Joksimović je za 'Blic' kratko prokomentarisao:\n- U opšte ne osećam potrebu da se pravdam, najradije ne bih ni komentarisao ove gluposti i optužbe. Ali, svestan sam da ova pesma predstavlja ceo narod i da sam dužan prema ljudima da kažem: Pobeđujemo u Turskoj!\nBane Obradović, menadžer Željka Joksimovića izjavio je:\n- Željko Joksimović je tri meseca naporno u studiu radio da bi 'Lane moje' zvučalo baš tako kako zvuči. Nema reči o plagijatu! Taj instrument, kaval, se retko upotrebljava i ima specifičan zvuk, pa svaka pesma u kojoj se pojavi neminovno liči jedna na drugu. Eminentni muzički stručnjaci: Anja Rogić, Dragan Ilić, Rastko Arsentijević, Tijana Milošević... juče su preslušali obe pesme i slatko su se nasmejali na priču o mogućoj čak i sličnosti, a kamoli krađi pesme.\nŽeljko Joksimović je u agenciji za zaštitu autorskih prava juče zaštitio svoju pesmu, a zaštita podrazumeva i zabranu javnog emitovanja bez autorove saglasnosti. Dokaz o zaštiti autorskih prava već je predat televiziji 'Politika' koja je najavila da će večeras u 21 čas u okviru emisije 'Svet plus' emitovati i jednu i drugu pesmu da bi gledaoci na licu mesta mogli da uporede u kojoj meri su slične.


Sportske.net - Milanović: "Partizan i Zvezda su iznad nivoa naše lige"\nMilanović: "Partizan i Zvezda su iznad nivoa naše lige"\nIpak će pokušati da odgovore crno-belima.\n"Partizan i Crvena zvezda su iznad nivoa naše lige. Dolaskom trenera Aleksandra Stanojevića, crno-beli su dobili na oštrini i disciplini. Agresivni su i živi. Dobro trče i igraju ofanzivno, s visokim presingom. Imaju dosta kvalitetnih pojedinaca, gde se u poslednje vreme posebno ističe Rikardo. Ne verujem da će se u njihovoj igri osetiti posledice gostovanja u Sočiju", rekao je Milanović.\n"Mi smo psihički spremni, što je najbitnije, a želimo i fizički da odgovorimo. Nadam se da ćemo odigrati dobro i da će to rezultirati nekim bodovima", dodao je on.\n"Poslednji su nam se priključili Lončar i Filip Pavišić. Pavišić je igrao nekih pola sata u drugom poluvremenu protiv Proletera u Novom Sadu i zadovoljio je, pa će ponovo dobiti šansu", otkrio je Milanović.\n"Radi se o vrlo snažnoj ekipi, koja igra u neverovatnoj formi. To govori i tabela. Dobro smo radili i spremili se, imamo i odličnu atmosferu. Uz maksimalno zalaganje i koncentraciju, možemo do dobrog rezultata", kazao je Vlajković.\n"Pozivam sve da dođu, pruže nam podršku i u pravom smislu budu naš 12. igrač", rekao je Vlajković.


OTVOREN 16. Međunarodni sajam komunalne opreme “Komdel Expo” - Šumadija sajam\nHome/Vesti/OTVOREN 16. Međunarodni sajam komunalne opreme “Komdel Expo”\nOTVOREN 16. Međunarodni sajam komunalne opreme “Komdel Expo”\nOTVOREN 16. Međunarodni sajam komunalne opreme “Komdel Expo”.\nDana 15.septembra 2021. godine zvanično је otvoren\n16. Međunarodni sajam komunalne opreme “Komdel Expo”,\nna kome učestvuju brojni domaći i strani izlagači među kojima su JKP,\nproizvođači, prodavci, distributeri i uvoznici komunalne opreme ,a manifestacija će trajati do 17.septembra.\nSvečanom otvaranju i prisutnim zvanicama obratili su su direktor Šumadija sajma, g-din Aleksandar Lazović, direktor JKP Šumadija iz Kragujevca g-din Marko Vujnović, direktor Regionalne privredne komore Kragujevac, g-din Predrag Lučić, koji su istakli značaj ovakve manifestacije za komunalna preduzeće i lokalnu samoupravu.\nSajam komunalne opreme “Komdel Expo” na našu čast i zadvoljstvo, zvanično je otvorio predsednik Skupštine poslovnog udruženja komunalnih preduzeća “Komdel”, g-din Petar Domanović.\nSajam komunalne opreme “Komdel Expo”, kao jedina manifestacija ovog tipa u državi omogućiće brojnim predstavnicima lokalnih samouprava i komunalnih sektora da se upoznaju sa brojnim mogućnostima i inovacijama u komunalnom segmentu.\nU toku sajma dešavaće se brojne temstske rasprave,okrugli stolovi I prezentacije novih dostignuća iz oblasti komunalnih tehnologija.\n16. Međunarodni sajam komunalne opreme “KOMDEL EXPO”, organizuju Šumadija sajam i JKP Šumadija u saradnji sa poslovnim udruženjem komunalnih preduzeća Srbije” Komdel ” uz podršku Privredne komore Srbije, a pod pokroviteljstvom grada Kragujevca.\nRadno vreme sajma za posetioce je od 10h do 17h, a ulaz i parking u krugu Šumadija sajma je besplatan.\nGalerija (postavka sajma i svečano otvaranje)\nIgor Đorđević2021-09-15T10:39:36+00:0015 septembra, 2021|Tags: 2021, expo, JKP Šumadija, Komdel, komunalna oprema, Kragujevac, Međunarodni sajam, PKS, šumadija sajam, Svečano otvaranje|


Glumcima uspelo - neæe biti estrade na sceni pozorišta - B92\nPosle odluke o otkazivanju, oni su manifestaciji "Balkan Awards" poželeli sreæu u "nekom drugom adekvatnom prostoru".\n"Zahvaljujemo se na zdušnoj podršci, u ime veæeg dela ansambla BDP", istièe se u poruci glumica i glumaca ovog pozorišta.\nOni su pre dva dana u zajednièkom saopštenju odluku uprave pozorišta da scenu "Rade Markoviæ" ustupi manifestaciji "Balkan Awards" ocenili kao poslovno lošu.\nPodsetili su da je BDP osnovano da bi "pomoglo da se upoznamo sa onim što se dešavalo na vodeæim svetskim pozornicama" i usprotivili se tome da se na ovaj naèin koristi scena koja nosi ime jednog od najznaèajnijih jugoslovenskih glumaca 20. veka.\nOni su ukazali da BDP i njegov ansambl ne dele vrednosti "Balkan Awards" i konstatovali da je to "manifestacija šunda, kièa i najgoreg ukusa", kojoj nije mesto na sceni gradskog pozorišta.\nSaopštenje kojem je traženo otkazivanje dogaðaja "Balkan Awards" su potpisali Ivan Tomiæ, Paulina Manov, Nataša Markoviæ, Vesna Èipèiæ, Ljubinka Klariæ, Andrej Šepetkovski, Slobodan Boda Ninkoviæ, Ivana Nikoliæ, Anja Alaè, Jelisaveta Orašanin, Marko Živiæ, Milica Zariæ, Vladan Miliæ, Slaðana Vlajoviæ, Sandra Bugarski, Milan Èuèiloviæ, Aleksandar Alaè, Jadranka Selec, Jovo Maksiæ, Pavle Pekiæ i Lako Nikoliæ.


Međunarodni sajam turizma u Beogradu od 24. do 27. marta - Turistički žurnal Međunarodni sajam turizma u Beogradu od 24. do 27. marta - Turistički žurnal\nMeđunarodni sajam turizma biće održan u Beogradu od 24. do 27. marta, a turističku ponudu predstaviće više od 10 zemalja, najavljeno je juče.\nU okviru tog sajma, čiji je slogan “Između planina i mora”, biće prateće manifestacije – Međunarodni sajam hotelsko-ugostiteljske opreme Horeca-oprema, kao i 12. Međunarodni sajam vina Beowine.\nUčešće na 43. Međunarodnom sajmu turizma do sada su potvrdile Grčka, Turska, Egipat, Crna Gora, Rusija, Bugarska, Severna Makedonija, Slovačka, Tunis, Rumunija, Mađarska, a prvi put će učestvovati Malezija, rečeno je na konferenciji za novinare na Beogradskom sajmu.\nVršilac dužnosti pomoćnika ministra trgovine, turizma i telekomunikacija Srbije Jelena Milenković Orlić je rekla da razvoj turizam ima veliki uticaj na ostale privredne grane i čitavo društvo, jer pospešuje izgradnja saobraćajnica i infrastrukture, ali i promoviše kulturnu baštinu i resurse kojima Srbija raspolaže.\n– Vlada Srbije i resorno ministarstvo opredelilo su 5,4 milijarde dinara turističkoj i ugostiteljskoj privredi u 2021. godini i očekuju se rezultati. Za potpuni oporavak turizma posle pandemije potrebno je definisanje novih mehanizama, jer su se promenile okolnosti kako živimo, radimo, putujemo. Potreban je turizam za novo vreme – rekal je ona.\nOtpravnik poslova Ambasade Malezije u Srbiji Kairul Tazril Tarmizi je izrazio zadovoljstvo što dve zemlje podižu na viši nivo saradnju u oblasti turizma.\n– Sajam turizma u Beogradu je najveći događaj u ovom domenu u regionu i Malezija prvi put učestvuje na njemu. Velika su očekivanja od predstavljanja Malezije na ovoj sajamskoj platformi, a sa promocijom malezijskih destinacija nastaviće se i u budućnosti – poručio je Tarmizi.\nNaveo je da je u poslednje tri godine, pre pandemije, oko 1.000 ljudi iz Srbije posetilo Maleziju.\nRadno vreme sajmova biće od 10 do 19 sati, a u nedelju, 27. marta do 18 časova.\nFotografija: 43. Međunarodni sajam turizma


Novi selektor - nova nada - Sportske.net\nNovi selektor - nova nada\nNovi selektor muške rukometne reprezentacije Srbije Vladan Matić dobija sve veću podršku posle zvanične promocije na ovu poziciju u utorak.\nGeneralni direktor rukometnog kluba Partizan Aleksandar Blagojević rekao je danas da veruje u da će novi selektor Vladan Matić ostaviti dubog trag u reprezentaciji.\n"Matić je izuzetno mlad stručnjak, drago mi je što je postao selektor. Kada je okončao igračku karijeru on je u inostranstvu sam sebi prokrčio put i postao trener kluba koji ima visok rejting u Mađarskoj, a zatim je preuzeo Celje. Zajedno sa Dejanom Perićem daće sve od sebe i ako budu bili uporni i ako budemo imali takta da ih sačuvamo, očekujem da će ostaviti veliki trag u reprezentativnom rukometu", rekao je Blagojević agenciji Beta.\nBivši reprezentativac Vladan Matić u utorak je predstavljen kao novi selektor reprezentacije Srbije. Sa njim će raditi i bivši reprezentativni golman Dejan Perić.\n"Optimista sam, Matić je vredan momak i siguran sam da će dati sve od sebe. Videćemo za koliko će to biti dovoljno. Glupo bi bilo da licitiramo. Siguran sam da na prvom takmičenju niko neće da im 'stavi nož pod grlo', pa da moraju da naprave neko čudo", rekao je on.\nRukometna reprezentacija Srbije će u januaru igrati na Evropskom prvenstvu u Danskoj, a Blagojević smatra da bi uspeh bio plasman medju prvih pet ili šest selekcija.\n"Ako reprezentacija bude igrala na nivou na kome može, očekujem da možemo da se plasiramo medju pet, šest ekipa, što bi bio veliki uspeh", rekao je Blagojević.\nEvropsko prvenstvo u Danskoj održaće se od 12. do 26. januara, a reprezentacija Srbije igraće u Grupi C sa selekcijama Francuske, Poljske i Rusije.


Nemačka: Američke sankcije Rusiji su nedopustive - Sputnjik Srbija\n14:14 23 April 2021\n18:33 02.08.2017 (osveženo 18:42 02.08.2017) Preuzmite kraći link\nMinistarstvo inostranih poslova Nemačke preporučuje Sjedinjenim Državama da počne tešnje da se konsultuje sa EU povodom zakona koji je potpisao američki predsednik Donald Tramp za proširenje sankcija Rusiji, saopštili su Sputnjiku u nemačkom resoru.\n„Odlučujuće će biti kako će se predsednik Donald Tramp odnositi prema tom zakonu. Mi preporučujemo tesnu saradnju sa EU’, izjavili su u pres-službi resora.\nNemačka smatra da su eksteritorijalne sankcije SAD nedopustive.\n„Eksteritorijalne sankcije koje su u suprotnosti sa međunarodnim pravom su nedopustive“, dodao je on.\nU sredu je predsednik SAD Donald Tramp potpisao zakon o sankcijama Rusiji, Iranu i Severnoj Koreji, koji je doneo Kongres. Kongres je imao više nego dovoljno glasova kako bi prevazišao mogući veto predsednika Trampa i šef države je bio prilično prinuđen da potpiše zakon.


Floran Maluda - Blic Sport\nBivši francuski fudbaler Floran Maluda dobio je otkaz u švajcarskom Cirihu na - Tviteru! Malouda je prošle godine završio karijeru profesionalnog igrača, a zatim se upustio u trenerske vode.\nOsvojio je Premijer ligu i Ligu šampiona, branio boje Čelsija, a u 37. godini igraće u Luksemburgu\nNekadašnji fudbaler Čelsija i reprezentativac Francuske Floran Maluda odlučio je da u 37. godini potpiše za ekipu Diferdanža iz Luksemburga.\nBivši francuski fudbalski reprezentativac Floran Maluda potpisao je jednogodišnji ugovor sa ekipom Meca, uz opciju da se saradnja produži za još 12 meseci.\nTuča Halilhodžića i Malude na treningu Trabzona\nTurski mediji bruje o skandalu u redovima Trabzona: Novi trener Vahid Halilhodžić i najbolji igrač Floran Maluda potukli su se na treningu, dan uoči meča plej-ofa za Ligu Evrope sa Rostovom.\nMaluda u januaru prelazi u Santos\nFudbaler Čelsija i francuski reprezentativac Floran Maluda u januaru će napustiti klub i preći u redove brazilskog Santosa, prenose britanski mediji.\nMaluda u potpunom šoku nakon "selidbe" u podmladak Čelsija\nFudbaler Čelsija Floran Maluda odstranjen je iz prvog tima i u narednom periodu treniraće sa omladinskim timom.\nČelsi bez Malude kreće u odbranu titule evropskog prvaka\nAktuelni klupski šampion Evrope u fudbalu, engleski Čelsi, nije registrovao 32-godišnjeg reprezentativca Francuske Florana Maludu za novu sezonu grupne faze takmičenja u Ligi šampiona.\nBlan pozvao najbolje strance za EURO\nSelektor fudbalske reprezentacije Francuske Loran Blan saopštio je imena 12 igrača koji nastupaju u inostranstvu, a biće članovi nacionalnog tima na prvenstvu Evrope.\nMaluda razmišlja o prelasku u PSŽ\nFudbaler sredine terene londonskog Čelsija Floran Maluda mogao bi karijeru da nastavi u Pari Sen Žermenu, preneli su francuski mediji.\nMaluda kupuje deonice francuskog drugoligaša Dižona\nFudbaler Čelsija Floran Maluda postaće jedan od vlasnika francuskog fudbalskog kluba Dižon, preneo je list “Frans fudbal”.\nSprema se čistka u Čelsiju, pola tima pred prodajom\nEliminacija iz Lige šampiona od Mančester junajteda skrhala je inače mirnog gazdu Romana Abramovića i prema poslednjim informacijama sa Stamford Bridža, tokom leta će sigurno doći do prave "čistke".\nAbramovič čuva Anćelotija, prodaje Drogbu i Maludu\nVlasnik Čelsija Roman Abramovič će nastaviti da troši sve dok UEFA ne počne da rigorozno primenjuje pravila finansijskog fer pleja, ali namerava da sledećeg leta i zaradi novac prodajom nekoliko igrača među kojima su Didije Drogba i Floran Maluda.\nAnćeloti razmišlja da Drogbu i Maludu ostavi na klupi\nTrener Čelsija Karlo Anćeloti ozbiljno se razmišlja da iz startne postave izbaci Didijea Drogbu i Florana Maludu za predstojeći duel protiv Blekburna u Premijer ligi.\nMaluda o statusu Čelsija: Protivnici nas se više ne boje\nFrancuski fudbalski reprezentativac, prvotimac engleskog premijerligaša Čelsija Floran Maluda izjavio je da je jedan od razloga za slabije rezultate kluba u poslednjim mečevima predstavlja činjenica da su protivnici izgubili strah koji su ranije imali u duelima sa njegovim timom.\nMaluda: Voleo bih da zaigram u Brazilu pre završetka karijere\nVezista Čelsija Floran Maluda otkrio je da do kraja karijere želi da zaigra u Brazilu, "pravoj zemlji fudbala".\nMaluda: Uživali smo u igri\nNakon što su prelišali Blekpul i već u prvom poluvremenu obezbedili pobedu od 4:0, fudbaleri Čelsija bili su više nego zadovoljni petom prvenstvenom pobedom u isto toliko ovosezonskih nastupa u Premijer ligi.\nMaluda: Francuska ima mnogo problema\nFudbalski reprezentativac Francuske Floran Maluda rekao je danas da njegova ekipa uoči predstojećeg Svetskog prvenstva ima "mnogo problema" i pozvao iskusne igrače da više pomognu.\nMaluda: Recept za Drogbu - zasmejte ga!\nFudbaler Čelsija Floran Maluda je otkrio tajnu protivničkim defanzivcima i izjavio da je najbolji način za zaustavljanje Didijea Drogbe zasmejavanje!\nMaluda: Nisam kritikovao Lamparda i neću da idem iz Čelsija\nFudbaler Čelsija Floran Maluda negirao je da je kritikovao saigrača Frenka Lamparda i istakao da želi da ostane u londonskom klubu.


Investitori zainteresovani za srpske hotele na crnogorskom primorju - Ekonomija - Dnevni list Danas\nPočetna » Vesti » Ekonomija » Investitori zainteresovani za srpske hotele na crnogorskom primorju\nInvestitori, kao i dio crnogorske javnosti, posebno su zainteresovani za hotele "Park", "Šumadija" i "Beograd", koji se nalaze u Budvi i Bečićima\nBranka Pejović23.02.2015. 11:09\nCrna Gora je, nesumnjivo, atraktivna destinacija za ulaganja, prvenstveno u oblastima turizma, infrastrukture i energetike. U ovom trenutku aktuelna je realizacija investicija u izgradnji hotelskih kapaciteta čija ukupna vrijednost premašuje tri milijarde eura. Ali povod za razgovor sa ambasadorom Srbije u Crnoj Gori Zoranom Bingulcem jeste veliko interesovanje za investiranje u objekte koji su u\nCrna Gora je, nesumnjivo, atraktivna destinacija za ulaganja, prvenstveno u oblastima turizma, infrastrukture i energetike. U ovom trenutku aktuelna je realizacija investicija u izgradnji hotelskih kapaciteta čija ukupna vrijednost premašuje tri milijarde eura. Ali povod za razgovor sa ambasadorom Srbije u Crnoj Gori Zoranom Bingulcem jeste veliko interesovanje za investiranje u objekte koji su u vlasništvu, ili suvlasništvu, institucija i preduzeća iz Srbije. Prema riječima srpskog ambasadora, investitori, kao i dio crnogorske javnosti, posebno su zainteresovani za hotele „Park“, „Šumadija“ i „Beograd“, koji se nalaze u Budvi i Bečićima.\n– Posebno interesovanje vlada za investiranje u hotelske kapacitete na atraktivnim lokacijama na Crnogorskom primorju koji su u vlasništvu ili suvlasništvu srpskih državnih institucija i privatnih preduzeća. Neki od tih objekata, poput EPS tursa, u procesu su privatizacije u Srbiji. Istovremeno su pojedina preduzeća, u kojima manjinski udeo u vlasništvu ima država Srbija, predmet privatizacije u Crnoj Gori. Pomenuću Institut „Simo Milošević“ u Igalu – objašnjava za Danas Bingulac i podsjeća da srpske investicije u Crnoj Gori premašuju 300 miliona eura, a najveći investitori su Telekom, odnosno M:tel (100 miliona eura), Delta i Trejd junik.\nAmbasador dalje ističe da su za ova ulaganja zainteresovani i investitori iz trećih zemalja, pa se u narednom periodu može očekivati početak izgradnje novih hotela, rekonstrukcija postojećih objekata ili njihova prodaja, saglasna interesima poslovnih subjekata iz Srbije. Komentarišući spoljnotrgovinsku razmjena između Srbije i Crne Gore, kao i robnu strukturu, Bingulac kaže da su dobri bilateralni odnosi dvije države doprineli promeni trenda pada i stagnacije u spoljnoj trgovini.\n– Ilustracije radi, u 2013. zabeležen je rast spoljnotrgovinske razmene, koja je premašila jednu milijardu dolara. Posmatrano kroz prizmu neto deviznog efekta Crna Gora je u toj godini za Srbiju bila najznačajniji spoljnotrgovinski partner. Srbija je, naime, u robnoj razmeni ostvarila suficit od 701 milion dolara. S druge strane, i Srbija je, tradicionalno već, jedan od najznačajnijih spoljnotrgovinskih partnera Crne Gore, koja trećinu ukupne razmene i uvoza realizuje upravo sa Srbijom. Kad je reč o strukturi uvoza, dominantno mesto zauzimaju prehrambeno-poljoprivredni proizvodi i pića srpskih proizvođača, a posebno ohrabruju procene da se očekuje nastavak trenda rasta spoljno- trgovinske razmene – ističe Bingulac.\nNaš sagovornik ukazuje na još jedan zanimljiv podatak prema kojem čak 33 odsto od ukupnog broja turista koji posjete Crnu Goru stiže iz Srbije. Tome treba dodati i činjenicu da je više od 30.000 vikendica u vlasništvu srpskih državljana, što doprinosi da građani Srbije dominantno učestvuju u turističkoj potrošnji u Crnoj Gori. „Zajednička je ocena da na međunarodnom turističkom tržištu treba promovisati objedinjenu i komplementarnu turističku ponudu, odnosno banjski, planinski, verski i primorski turizam. U tom smislu festival Egzit, koji se od prošle godine održava i u Budvi, predstavlja pozitivan primer“, kaže ambasador Srbije.\nNa pitanje da li ima prostora za unapređenje ekonomske saradnje dvije države, Bingulac konstatuje da je u Crnoj Gori registrovano više od 1.500 kompanija i firmi čiji su osnivači pravna i fizička lica iz Srbije, što je još jedan od argumenata koji ukazuju na ekonomsku povezanost dvije države. Ukazuje i na to da se privredna saradnja, uz podršku Ambasade u Podgorici i privrednih komora, odvija i preko Srpsko-crnogorskog poslovnog kluba koji okuplja više od 100 preduzeća. „Zajedničko opredeljenje je da naš region postane atraktivniji za strane direktne investicija. Podsetiću da su precizno utvrđeni prioriteti ekonomske saradnje, posebno u oblastima izgradnje infrastrukture, energetike, turizma i poljoprivrede. Početkom marta u Beogradu bi trebalo da bude održan i sastanak Mešovitog komiteta za ekonomsku saradnju, a poseban impuls unapređenju ekonomske saradnje daće predstojeća sednica vlada Srbije i Crne Gore u Beogradu“, zaključuje ambasador Zoran Bingulac.\nNa potezu poslovne banke\n– I jedna i druga država su sve učinile kako bi se stvorile pretpostavke za uspostavljanje direktnog platnog prometa između Srbije i Crne Gore i sada su na potezu poslovne banke. Mislim da će i banke imati poslovni interes za uspostavljanje direktnog platnog prometa jer će se oživljavanjem ekonomske saradnje aktivirati i drugi bankarski poslovi, pritom mislim na držanje depozita, kao i na nove investicione i kreditne aranžmane. Uspostavljanje direktnog platnog prometa veoma je važno i zbog toga što se sada za bankarske usluge nepotrebno izdvajaju značajna sredstva koja se slivaju pre svega u kase inostranih banaka. Procenjuje se da banke, na ime provizija, godišnje zarade oko deset miliona evra – kaže ambasador Srbije u Crnoj Gori.\nStimulansi za graditelje luksuznih hotela\n– Nema sumnje da će i srpske kompanije imati značajnu ulogu u investicionom ciklusu u oblasti turizma Crne Gore. Utoliko pre što je crnogorskim zakonima predviđeno značajno oslobađanje od poreskih obaveza onih investitora koji grade hotelske sadržaje visoke kategorije, dok su s druge strane predviđeni fiskalni nameti za ona preduzeća koja na atraktivnim lokacijama poseduju hotele nižih kategorija. U narednom periodu mogu se očekivati poslovne odluke javnih i privatnih preduzeća iz Srbije, koje se odnose na njihove hotele na crnogorskom primorju – komentariše Bingulac.


RTV\t24.06.2018 18:22\nZa njim policija i dalje intenzivno traga, i još je nejasno, kako je mogao da sprovede u delo izuzetno dobro osmišljeni plan, koji zahteva poznavanje ne samo poslovanje konkretne firme, nego i bankovno računovodstvo, pišu "Vijesti".\nVujošević se na misteriozan način, bez znanja pravog vlasnika "Roaming Montenegro", uspešnog biznismena Dalibora Milovića, upisao kao izvršni direktor firme u Centralni registar privrednih subjekata, i sa pomagačima sa poslovnog računa nikšićke firme u Erste banci, na osnovu falsifikovane dokumentacije, izvršio 33 transakcije odliva novca prema svom i računima ostalih uhapšenih u akciji policije, u ukupnom iznosu od 1.665.793 evra.\n"Reč je o dobro izvedenoj prevari, tako da moguće da postoji još neko ko je osmislio ceo plan, a da su ovo izvršioci posla. Sumnja se na svakoga od rodbine pa do poznanika, jer neko je bio dobro upoznat sa poslovanjem firme "Roaming Montenegro" koja je jedna od uspešnijih u Crnoj Gori", rečeno je "Vijestima".\nPorodica Milović intenzivno sarađuje sa Upravom policije, uverena da će se celi slučaj do kraja rasvetliti.\n1. Mislim da nista nisu ukrali , vec vratili ono sto je Milo Djukanovic pokrao od naroda . svaka cast .


Srbija, ipak, NE PROTERUJE crnogorskog ambasadora - biznis24.rs\nBrnabić je novinarima rekla da je takva odluka doneta na njenom sastanku s predsednikom Srbije Aleksandrom Vučićem i ministrom spoljnih poslova Nikolom Selakovićem i da se nada da će biti “protumačena kao akt dobre volje”.\nSrbija, ipak, NE PROTERUJE crnogorskog ambasadora\tSrbija će jednostrano povući odluku o proglašenju personom non grata ambasadora Crne Gore u Beogradu Tarzana Miloševića, izjavila je premijerka Ana Brnabić.\n“Vučić i razume i podržava jučerašnju odluku Vlade, reagovali smo u skladu s Bečkom konvencijom, potpuno normalno i prirodno. On je rekao da su konvencije važne, ali da je život važniji, da je naša saradnja s Crnom Gorom važna i da treba još jednom da pružimo ruku prijateljstva jer je dosta bilo sukoba u regionu”, navela je Brnabić.\nOna je kazala da je Vučić zamolio Vladu da razmotri odluku Ministarstva spoljnih poslova Srbije o proglašenju Miloševića personom non grata.\nOdluka o proterivanju Miloševića doneta je u subotu kao recipročna mera nakon što je Crna Gora proglasila ambasadora Srbije u Podgorici Vladimira Božovića personom non grata i od njega zatražila da napusti tu zemlju u roku od 72 časa.\nNavela je da je “potrebno dati šansu prijateljstvu, partnerstvu i saradnji”, kako iz razloga regionalne stabilnosti tako i zbog toga što Srbi čine 30 odsto stanovnika Crne Gore.\nPremijerka je rekla da “deluje da su odlazeće vlasti Crne Gore očekivale da se nešto desi da bi se pojavio razlog za izbacivanje ambasadora”.\nMandatar za sastav Vlade Crne Gore Zdravko Krivokapić izjavio je ranije da žali zbog odluke o proterivanju ambasadora Srbije Vladimira Božovića iz Podgorice, ocenivši da takvi potezi nisu u duhu evropskog puta i dobre regionalne saradnje prijateljskih država.\nNaveo je da odlazeći crnogorski režim ni u poslednjim danima ne preza od polarizacije društva i produbljivanja podela i da će nova Vlada raditi na poboljšanju odnosa sa Srbijom.\tFoto: Pixabay\n“protumačena · Aleksandrom · ambasadora Srbija · biti · Brnabić · Crnogorskog · dobre · doneta · ipak · jednostrano · ministrom · nada · Nikolom · njenom · novinarima · odluka · odluku · poslova · povući · predsednikom · proglašenju · proteruje · rekla · sastanku · Selakovićem · spoljnih · Srbije · takva · volje” Srbija · Vučićem\nFolijarna prihrana kukuruza: Slavol i Amiksol jačaju biljke i uti ...\nEkonomisti “POLJULALI” Vučićeve tvrdnje o OPORAVKU od korona ...\nNapreduje izgradnja vrtića na Klisi


10 inovacija koje su promenile svet u poslednjih 10 godina - inovacije na delu\nHome/Opšte/10 inovacija koje su promenile svet u poslednjih 10 godina\n1. GPS lociranje na mobilnim telefonima – GPS tehnologija se razvija od 70tih godina prošlog veka. Razvijala ju je vojska Sjedinjenih Američkih Država za svoje potrebe. Kada je Global Positioning System postao javno dostupan 1983 godine, svako ko je imao prijemnik za ovaj signal mogao je da ga koristi. 90tih godina počinje njegova primena u automobilima, što ujedno označava i prvu komercijalnu upotrebu. Na telefonima se pojavljuje krajem 90tih, međutim primenu kakvu danas poznajemo GPS doživljava tek 2012 godine. Tek tada su se svi uslovi za nesmetan rad GPS-a na našim novim ljubimcima bili ispunjeni. Od tog trenutka možemo nesmetano da uživamo u mapama i navigacijama na telefonu.\n2. 4G mreža – danas svi imamo internet na našim mobilnim telefonima, a to možemo da zahvalimo 4G mreži. 4G mreža je zapravo GSM mreža četvrte generacije koja omogućava protok informacija i paketa podataka velikom brzinom. Brzina i snaga mreže nam omogućavaju da nesmetano surfujemo internetom, zovemo jedni druge i šaljemo različite vrste poruka. Ova mreža je prvi put puštena u javnu upotrebu krajem 2009. godine. 10 godina kasnije, dok čekamo da 5G mreža počne da funkcioniše, gotovo nam je neshvatljivo da su mobilni telefoni ikad funkcionisali bez interneta i bez 4G mreže.\n3. Samo-upravljajući automobili – pre samo 10 godina kompanija “Google” je počela aktivno da radi na projektu koji proizvodi samo-upravljajuća vozila. Iako ovaj koncept nije u novina, zanimljivo da je ovo inovacija koja je počela da zaokuplja pažnju javnosti i da pokreće različite debate u poslednjih 10 godina. Dok čekamo da se ovi automobili pojave na ulicama, moramo sebi da priznamo da 2006. nismo ni slutili da će jednoga dana automobil moći sam da nas vozi bilo gde.\n4. Tehnologija glasovih korisničkih interfejsa – ili Voice user interface technology je bila poznata samo u SiFi filmovima. Danas je normalno da pričate sa svojim telefonom ili računarom i da mu poput Iron Mena kažete šta tačno da uradi za vas. Voice asistenti su prisutni i u domovima gde preko Google Home servisa ili Alexa asistenta mogu da vam pomognu da vam život bude komforniji i udobniji, a vaš dom pametniji.\n5. Blockchain – sigurno ste čuli za ovu tehnologiju i verovatno je povezujete sa kripto valutama. Međutim, ovo je samo deo priče. Blockchain tehnologija nam omogućava da gradimo sigurne baze podataka i vršimo verifikaciju najrazličitijih dokumenata. Više o samoj tehnologiji i njenoj primeni možete pronaći u ovom sjajnom tekstu na portalu Netokracija. Toplo preporučujemo da ga pročitate i saznate više informacija o ovoj inovativnoj tehnologiji.\n6. 3D štampa – Pošto je cena i dostupnost 3D štampe postala znatno povoljnija u poslednjih 10 godina mnogi misle da je reč o skorašnjoj inovaciji. Međutim, ovo je još jedan sjajan izum koji je tek 30 godina kasnije pronašao svoje mesto u našim životima. Uz pomoć 3D štampača danas možete da napravite svoje idealne naočare za sunce, saksiju za cveće, pa čak i mnogo kompleksnije i složenije proizvode. Sjajno za izradu prototipa uz pomoć kog ćete testirati svoju startap ideju, zar ne?\n7. Machine learning – mašinsko učenje mnoge od nas često asociraju na filmove o Terminatoru, ali zapravo predstavljaju veoma zanimljivu i široko primenljivu tehnologiju. Koncept mašinskog učenja je prvi put postavljen 50tih godina prošlog veka, a tek su u poslednjih 10 godina računari postali dovoljno brzi i moćni da podrže sve što ovaj koncept podrazumeva. Inače, mašinsko učenje predstavlja tehnologiju koja će naterati računar da dela, iako za to nije programiran, tako da je veza sa Terminatorom očigledna.\n8. Veštačka inteligencija – kao i mašinsko učenje, ni veštačka inteligencija nije novina, ali je u poslednjih 10 godina doživela pravi bum. Za razliku od mašinskog učenja, koje ima za cilj da sakupi nova znanja iz mora podataka koje računar obrađuje, veštačka inteligencija želi da nauči mašinu (računar) da samostalno donosi odluke. AI, ili veštačka inteligencija je srž Voice asistent proizvoda, koje smo ranije pominjali. Ova tehnologija ima veoma široku primenu, tako da ćemo je sve više sretati u budućnosti.\n9. Cloud tehnologija – sigurno ste već čuli za ovu tehnologiju i verovatno neke od svojih podataka čuvate u nekom Cloud skladištu. Iznenađenje: ni ova inovacija nije nastala u poslednjih 10 godina, već opet 50tih godina XX veka. Međutim, u poslednjih 10 godina su razvoj snage i skladišta računara doprineli tome da ova tehnologija postane komercijalna i opšte prihvaćena.\n10. Onlajn striming servisi – tačnije Netflix, HBO GO, Amazon Prime i ostali striming servisi bez kojih većina mladih ne može da zamisli svoj TV. Inovacija koja je zaslužna za striming servise koje danas poznajemo nastala je 1990 u SAD. U poslednjih 10 godina postala je opšte prihvaćena i toliko popularna da mlade generacije ne poznaju i ne priznaju drugačiji način gledanja serijskog i filmskog programa.\nBy Ivana Sabo|2019-11-30T02:07:39+00:00novembar 30th, 2019|Opšte|0 Comments


RTS :: Sećanje na Miroslava Čangalovića\nKultura Sećanje na Miroslava Čangalovića\nsubota, 15. maj 2010, 16:40 -> 12:06\nSećanje na Miroslava Čangalovića\nDeset godina od smrti velikog basa srpske i evropske operske scene Miroslava Čangalovića, obeleženo programom u Narodnom pozorištu u Beogradu.\nProgram "Sećanje na Miroslava Čangalovića" održan je na Velikoj sceni Narodnog pozorišta povodom deset godina od smrti operskog prvaka, koji je svojim raskošnim glasom obeležio zlatni period beogradske Opere (1954-1969), pevao širom sveta, u 123 grada u Srbiji i 38 u rodnoj Bosni.\nU ime Narodnog pozorišta jednom od najznačajnijih vokalnih umetnika u istoriji srpske muzike Čangaloviću (1921-1999) koji je za tri decenije pevačke karijere stvorio impozantnu galeriju likova, poklonio se upravnik Božidar Đurović koji je istakao da je Čangalović ostao u trajnom sećanju publike i kolega, da je njegovo delo ugrađeno u najbolje godine Opere Narodnog pozorišta.\nProgramu su se pridružili ministar kulture Nebojša Bradić i ministar prosvete i kulture Republike Srpske Anton Kasipović, koji su danas u Beogradu potpisali Memorandum o saradnji dva ministarstva za period do 2012. godine.\n"Imam privilegiju da danas budem ovde u ime Vlade RS, ozbiljno se ustručavam da govorim o velikom čoveku i onome što je stvorio. Život i put me često vodio kroz Glamočko polje o kome je Čangalović govorio kao svom prvom zvučnom pamćenju, o usamljenoj kasabi opkoljenoj visokim planinama, prepunoj zavijanja, o Glamoču u kome je rođen", kazao je Kasipović.\nPrema rečima ministra Bradića, Narodno pozorište drži čas istorije odajući poštu velikanu, gorostasu operske scene koji je godinama predano radio na operskoj misiji širenja važnosti umetnosti.\n"Koliko je njemu bilo lako da peva na svetskim pozornicama, toliko mu nije bilo teško da nastupa na seoskim pozornicama širom Srbije i nekadašnje Jugoslavije, profesionalno i predano, zbog toga je opera dobijala novu publiku", kazao je Bradić i dodao da Čangalović nikada nije oskudevao u društevnim priznanjima i ljubavi publike.\nU koncertnom omažu posvećenom operskom pevaču koga su kritičari i istoričari smatrali, posle Šaljapina, najboljim Borisom Godunovim i velikim interpretatorom likova iz ruskih opera, učestvovali su dugogodišnji partneri Čangalovića na operskoj sceni: Radmila Bakočević, Radmila Smiljanić, Živan Saramandić, Miomir Nikolić, Siniša Pajić i Aleksa Vasić, izvodeći arije koje su posvetili kolegi.\nPevači su nastupili uz klavirsku pratnju Dušana Trbojevića, prijatelja i muzičkog saradnika Čangalovića punih 56 godina , Aleksandra Kolarevića, Nevene Živković, Arsena Čarkića i Daria Humenjuka.\nDoajen naše pijanističke scene Trbojević podsetio je da je Čangalović bez ikakve poze dolazio u najudaljenija mesta u koja su ga zvali, pevao, govorio, prosvećivao svojim moćnim glasom i za to je dobijao poštovanje i ljubav publike.\n"Bio je čovek koga bi prigrlili kao svog gde god bi odlazio jer je sam govorio da je scena njegova profesija a koncerti ljubav", kazao je Trbojević.\nČangalović je pevanje učio kod poznate operske pevacice i pedagoga Zdenke Zikove od 1946. do 1954.godine. Zahvaljujući izuzetnom talentu, ali i velikom radu i posvećenosti svom pozivu brzo je postao jedan od najvećih muzičkih umetnika koje je naša sredina imala.\nNjegov operski repertoar obuhvatao je više od 90 uloga u kojima se isticao raskošnim glasom, dramskom snagom i doživljenom interpretacijom. Među njegovim najpoznatijim ostvarenjima nalaze se uloge Borisa Godunova, iz istoimene opere Musorgskog, i Dosifeja, iz opere "Hovanščina", istog kompozitora.\nOstvario je nezaboravne role i kao Don Kihot (Masneov "Don Kihot"), Končak i Galicki (Borodinov "Knez Igor"), Mefisto (Gunoov Faust"), Filip Drugi (Verdijev Don Karlos"), Figaro (Mocartova Figarova ženidba"), Kučobej (Mazepa" Čajkovskog), Ivan Grozni (Pskovitjanka" Rimskog Korsakova), Mitke (Konjovićeva Koštana")..\nNjegov koncertni repertoar je obuhvatao preko 500 kompozicija autora svih epoha, i to solo pesama, ciklusa pesama, kantata i oratorijuma, čiji je veliki deo sačinjavalo premijerno izvođenje mnogih dela jugoslovenskih kompozitora.\nKoncertna karijera Čangalovića trajala je više od 40 godina, održao je oko 3.000 koncerata na teritoriji bivše Jugoslavije i oko 160 koncerata širom sveta.\nČangalović je preminuo 1999. godine u Beogradu.


"Mladić loše, Karadžić u jezivoj situaciji"\nSin nekadašnjeg generala Vojske Republike Srpske Ratka Mladića, koji u Hagu čeka presudu, Darko Mladić izrazio je danas zabrinutost zbog sitaucije u kojoj je njegov otac, a pritužbe na postupanje suda ima i porodica bivšeg predsjednika Republike Srpske Radovana Kradžića koja ocijenjuje da je on nakon prebacivanja u Englesku u zatvor u jezivoj poziciji.\n"General je jako lošeg zdravstvenog stanja, u poslednje dve nedelje imao je dve ozbiljne zdravstvene krize i to smo saznali od njega. U izveštaju lekara iz pritvorske jedince od toga nismo videli ništa", rekao je za Tanjug Darko Mladić koji očekuje i odluku suda vezano za molbu da se pomjeri datum izricanja presude, zbog bolesti advokata.\nDarko Mladić kaže da je general trentuno nešto malo bolje, ali se situacija mijenja dinamično iz dana u dan.\n"Naši ljekari su to predvidjeli i to nam izaziva veliku zabrinutost", rekao je Mladić koji je prisustvovao konferenciji "Prava i status lica, osuđenih pred MKSJ" održanoj u Beogradu.\nPo njegovim riječima, odbrana Mladića je trazila da se pomjeri datum izricanja presude, jer je jedini advokat koji može tamo da postupa teško obolio.\n"U bolnici je i njihovi ljekari potvrdili su da neće biti u stanju 8. juna da se pojavi na sudu. Nemamo nikoga ko će biti sa njim tamo. Nadamo se da će sud uvažiti našu molbu. Ne tražimo ništa posebno samo da se stvore uslovi da bar jedan advokat može da bude sa njim", rekao je Darko Mladić i dodao da bi odgovor na tu molbu mogao da dobije danas ali da ga neće iznenaditi iako stigne 6. juna.\nKćerka prvog predsjednika Republike Srpske Radovana Karadžića, Sonja Kradžić Jovičević rekla je da je nakon kratkog razgovora sa ocem, a nakon što je on prebačen u zatvor u Engleskoj, jako zabirnuta zbog jezivih stvari koje joj je rekao.\nPrije 10 godina uhapšen Ratko Mladić: 'Ko ste vi?'. Ja sam onaj koga tražite'\nMladić: Karadžić prebačen u Englesku na izdržavanje kazne


Predmet rada predstavlja osvrt na komunikacijske alate javne uprave Republike Srbije, kojima možemo sagledati strategiju komunikacije zaposlenih u kontaktu sa građanima. Ovu njihovu strategiju, pomsatramo na primeru gradske uprave grada Beograda i sekretarijata u okviru iste. Polazimo, najpre od definicije javne uprave kao pojma od kojeg počinje institucionalna komunikacija u državi. Potom, kroz opis gradske uprave grada, dajemo uvid u međusobnu povezanost ovih sistema upravljanja. Time, istraživanje svodimo tako da dolazimo do cilja rada. Cilj istraživanja jeste da se sagledaju alati komunikacije u svakodnevnom radu ovih institucija sa građanima, odnosno svrsishodnost njihove funkcije i otvorenost ka građanima, ukoliko ona postoji. Metode koje se koriste u radu predstavljaju retrospektivnu analizu podataka, analizu komunikacije i analizu strategije kojom se vode zaposleni. Kao posledica loše komunikacije mogu se javiti mnoge nepravilnosti u radu, posebno usled nedostatka veština asertivnosti i otvorenosti ka građanima, kao glavnim korisnicima institucionalne vlasti. Metode se sprovode i kroz tehniku intervjua, građana kao i načelnika sekretarijata koje opisujemo u radu i/ili osoba zaduženih za komunikaciju i medije. Rezultati su pokazali da je trenutno stanje komunikacione prakse javnih institucija na zadovoljavajućem nivou, ali da su potrebne određene promene kako bi se postigla efikasnija, efektivnija i humanija komunikacija sa građanima, kao najznačajnijim korsnicima usluga gradskih sekretarijata.\nPERIODIKA Administracija i javne politike 1/2020 1/2020 УДК 35.07:005.57(497.11) 29-51


06-06-2019 10:49 Ratni izveštaji Ostalo Svet Planeta\nRatno vazduhoplovstvo Libijske nacionalne armije (LNA) feldmaršala Halife Haftara izvelo je seriju napada na pistu međunarodnog aerodroma Mitiga u Tripoliju, koji ne radi već nekoliko godina, navodi se na stranici aerodroma na Fejsbuku.\nKasnije je portparol generalne komande LNA Halifa el Ubeidi saopštio da je avijacija Libijske nacionalne armije uništila bespilotnu letelicu na aerodromu Mitiga.\n„Dron koji je napala libijska avijacija na Međunarodnom aerodromu Mitiga u Tripoliju izveo je brojne vazdušne napade. Mi smo ga ranije pratili i danas objavili da je bombardovao naše trupe na periferiji Tripolija, ali da nije naneo štetu. Nakon njegovog praćenja naši avioni su delovali u koordinaciji sa operativnim štabom i pratili ga sve dok nije stigao i sleteo u avio-bazu na Međunarodnom aerodromu Mitiga. On je uništen direktnim napadom“, istakao je Ubeidi.\nPosle svrgavanja i ubistva Muamera el Gadafija 2011. za vreme oružanog sukoba, Libija doživljava period oštre krize. U zemlji vlada dvovlašće: na istoku države u gradu Tobruk radi parlament koji je izabrao narod, a na zapadu, u glavnom gradu Tripoliju, nalazi se Vlada nacionalnog jedinstva na čelu sa Faezom Saradžem, koja je formirana uz podršku UN i Evrope. Vlasti istočnog dela zemlje deluju nezavisno od Tripolija i sarađuju sa nacionalnom vojskom na čelu sa Halifom Haftarom.


Novković: Riješeno oko 100.000 starih predmeta - Klix.ba\nNovković: Riješeno oko 100.000 starih predmeta\n4.11.2013. u 14:27\nPredsjednik Visokog sudskog i tužilačkog vijeća (VSTV) BiH Milorad Novković izjavio je danas da je pravosuđe BiH još neefikasno i da se s ciljem rješavanja tog problema realizuje projekat smanjenja broja starih predmeta koji finansira Evropska unija, Kraljevina Norveška i Švedska.\nNovković je, na tematskoj konferenciji "Smanjenje broja starih predmeta" u Tesliću, istakao da su u protekle tri godine, od kada je počela realizacija projekta, napravljeni značajni rezultati, samim tim što je riješeno oko 100.000 predmeta koji su bili stari od 10 do 20 godina.\n"U svakom sudu smo identifikovali broj starih predmeta, razloge zbog kojih nisu riješeni i mjesečno pratimo evidenciju rješavanja tih predmeta. Očekujem da ćemo do kraja ovog projekta riješiti najstarije predmete u svim sudovima BiH", rekao je Novković novinarima.\nKao razloge za nastanak velikog broja starih predmeta, on je naveo da je BiH zemlja koja je izašla iz rata, zbog čega nije bilo dovoljno kadrovskih i materijalnih pretpostavki za rješavanje mnogobrojnih predmeta.\nPrema njegovim riječima, ratne posljedice su generisale veliki broj predmeta oko radnih sporova, zatim šteta po raznoraznim osnovama, povrata imovine i ratnih zločina.\nNovković je naglasio da je napravljen plan za rješavanje starih predmeta i da je za to angažovan dovoljan broj sudija uz stvaranje još kvalitetnijih materijalno-tehničkih pretpostavki.\nDirektor Sekretarijata VSTS-a Admir Suljagić ocijenio da pravosuđe u BiH najviše opterećuju i uzimaju veliku energiju komunalni predmeti, zbog čega je potrebna sinergija između pravosuđa, izvršne i zakonodavne vlasti.\nProjekat za rješavanje starih predmeta u BiH trebalo bi da traje do polovine 2016. godine, do kada bi svi predmeti stariji od pet godina trebalo da budu riješeni, a broj predmeta koji su stariji od tri godine smanjeni na minimalnih 15 posto.\nRoditelji napadnute učenice: Tužit ćemo djevojke koje su pretukle našu kćerku\n04.11.2013. u 14:34


NVO podnosilac prijave protiv CIK i funkcionera SDS i PDP\n12. Jan 2021 278\nSve što više odmiču nepriznati dobojski izbori održani 15. novembra gomilaju se krivične prijave, a više se teško može i utvrditi ko su stvarni podnosioci. Najnoviji jučerašnji slučaj su informacije da je Sanja Vulić, poslanik u Predstavničkom domu Parlamenta BiH i jedna od perjanica izvornog SNSD u Doboju podnijela prijavu protiv članova CIK i funkcionera SDS i PDP, na osnovu čega su uslijedile brojne reakcije.\nMeđutim, do kraja dana ustanovljeno je da je ta prijava Tužilaštvu BiH zapravo podnesena od strane novoformiranog Udruženja “Pravda za Doboj”.\nPreciznije, zvanične su informacije da je to udruženje podnijelo krivičnu protiv predsjednika Centralne izborne komisije Bosne i Hercegovine Željka Bakalara i članova Suada Arnautovića, Vanje Bjelice Prutine, Irene Hadžiabdić, Jovana Kalabe i Ahmeta Šantića, te predsjednika Srpske demokratske stranke Mirka Šarovića i predsjednika Partije demokratskog progresa Branislava Borenovića, koji su i poslanici u Parlamentu Bosne i Hercegovine.\nKako su naveli iz ovog Udruženja krivičnu prijavu su podnijeli zbog sumnje da su predsjednik i članovi CIK-a BiH počinili i još uvijek čine krivično djelo Zloupotreba položaja i ovlaštenja iz člana 220. Krivičnog zakona Bosne i Hercegovine, dok za lidere SDS-a i PDP-a postoji sumnja da su počinili i još uvijek čine podstrekavanje i pomaganje ostalim prijavljenim u vršenju navedenog krivičnog djela, što je kažnjivo po članovima 30. i 31. KZBiH. Takođe, u prijavi se navodi da za Šarovića i Borenovića postoji sumnja da su počinili krivična djela Trgovine uticajem iz člana 219. i 219.a KZBiH.\nPrije ovog udruženja, Okružnom javnom tužilaštvu Doboj zbog sumnji u izborne nepravinosti krivične prijave protiv aktera, članova Gradske izborne komsije, te predsjednika Biračkih odbora, podnijeli ispred SP, PDP-a, SDS-a, DNS-a i Narodnog pokreta “Banjaluka zove”, koji su zatražili poništenje i ponavljanje dobojskih izbora.\nKrivične prijave sa sumnjama u izborne prevare podnijela je i Grupa građana protiv fiktivnih političkih subjekata, koji su se predstavljali kao lažni nezavisni kandidati i lažne stranke, kako bi obezbijedili mjesta u biračkim odborima i posmatrače na izborni dan.\nBilo kako bilo, nastavlja se dobojska izborna trakavica u kojoj se šaljivim komentarima iznose teze da su nepriznati pobjednici “mućkali u skladu sa zakonima”, aludirajući na Šojićev viralni klip iz kultnog serijala “Tesna koža”. Isto tako, Dobojlije su sve uvjerenije da će doći do ponavljanja izbora za ovu izbornu jedinicu pa, takođe šaljivim komentarima predviđaju da se to neće desiti samo ako “SNSD-u ne pomogne Bog, ali ne onaj Sanje Vulić”, aludirajući na njenu, takođe viralnu izjavu, da je za nju Bog Dodik.\nSNSD i Jerinić slave "manjak" glasova


Najviši standardi razvoja i praćenje najnovijih tehnoloških trendova su omogućili da smo na području javne uprave sa našim rešenjima i uslugama doprli do najšireg kruga krajnjih korisnika.\nAktuelna rešenja i usluge za sektor javne uprave uključuju rešenja za digitalno potpisivanje i elektronska pera koja su u skladu sa slovenačkim zakonodavstvom i predstavljaju osnovu za prelazak na poslovanje bez papira. Javna uprava je sa uvođenjem elektronskog (digitalnog) potpisivanja omogućila potpis različitih oblika pravno obavezujućih dokumenata. Rešenja i usluge za elektronsko potpisivanje su osmišljena tako da obezbeđuju korišćenje različitih uređaja za potpisivanje (tableta i ekrana za zahvatanje potpisa, tabličnih računara ili pametnih telefona) i omogućuju ukidanje papirnog poslovanja u internim procesima (potpisivanje radnih i putnih naloga, obračuna, potvrda za zaposlene ...) ili u procesima sa pretplatnicima/korisnicima (potpisivanje odluka, obrazaca, prijava, izjava ...).\nEliminacija fizičke pohrane papirne dokumentacije na području javne uprave koja se svakodnevno suočava sa ogromnom količinom papira vodi u optimizovane poslovne procese i oslobađanje sopstvene infrastrukture. eHramba.si® uključuje najnaprednija tehnološka rešenja za upravljanje dokumentarnom građom i obezbeđuje njen integritet i autentičnost na dugi rok. Do elektronski sačuvanih dokumenata korisnik može da pristupi direktno iz informatičkog sistema, dokumentnog sistema ili druge poslovne aplikacije. Upotreba usluge moguća je i preko veb pretraživača i omogućava jednostavan pristup sa bilo koje lokacije.\nSETCCE raspolaže opsežnom bazom znanja o informatičkoj sigurnosti i odnosnom zakonodavstvu. Naše savetodavne usluge sa tog područja uključuju izradu bezbednosnih politika i unutrašnjih pravila, studije i planove za sprovođenje, analize i predloge promena zakonodavstva, pripremu globalnih i domaćih tehnoloških standarda itd.


2. decembar 2020. Predsednik Odbora za spoljne poslove prof. dr Žarko Obradović u razgovoru sa ambasadorom Sjedinjenih Američkih Država u Srbiji Entonijem Godfrijem\nPredsednik Obradović je poželeo u ime Narodne skupštine i u svoje lično ime dobrodošlicu ambasadoru i ukazao da odnosi dve zemlje idu uzlaznom linijom i da je saradnja sve bolja. Takođe, istakao je da je za Srbiju izuzetno važno da u Sjedinjenim Američkim Državama ima saradnika i prijatelja, što je ujedno i državni interes naše zemlje.\nProf. dr Žarko Obradović je u razgovoru sa ambasadorom, ukazao na značaj Vašingtonskog sporazuma koji je potpisan u septembru ove godine, čije sprovođenje doprinosi regionalnoj i ekonomskoj saradnji, kao i dijalogu Beograda i Prištine.\nAmbasador Entoni Godfri je istakao da promena američke administracije neće uticati na sprovođenje Vašingtonskog sporazuma i izrazio očekivanje da će se sporazumi koji se odnose na saradnju Srbije i SAD, pre svega Sporazum o nauci i tehnologiji i Sporazum o podsticanju investicija, uskoro naći u skupštinskoj proceduri i biti predmet ratifikacije Narodne skupštine.\nAmbasador Entoni Godfri je naglasio da je interes SAD članstvo Srbije u Evropskoj uniji, što bi dodatno doprinelo stabilnosti u regionu kao i prosperitetu i ekonomskom rastu. Istakao je da će SAD, kao i do sada, nastaviti da pruža podršku Srbiji u procesu pristupanja EU.


Već treću godinu za redom se organizuje Sajam poslova i stručnih praksi – Job Fair. Sajam je pre svega namenjen studentima, diplomcima i postdiplomcima, ali verovatno svako može pronaći neki posao za sebe iako se ne ubraja u neku od pomenutih grupa. I ove godine će se sajam održati u holu Elektronskog fakulteta u Nišu, 3. i 4. decembra, u organizaciji Udruženja studenata tehnike Evrope - BEST. Osnovni cilj BEST-a je zatvaranje trougla studenti-univerziteti-kompanije i kao jedan od metoda u ostvarenju toga, organizuje se Job Fair, kako bi se studentima omogućio kontakt sa predstavnicima kompanija i olakšalo prevazilaženje problema pri traženju posla i stručne prakse.\nFestival ženskog aktivizma i umetnosti – FemiNiš\nFestival ženskog aktivizma i umetnosti – FemiNiš, prvi ženski festival u našem gradu, je promocija ideja i politika feminizma, ženskog stvaralaštva. Ovim festivalom želimo da skrenemo pažnju naših sugrađanki i sugrađana na položaj koji žene u našem društvu imaju, ali i na rodnu teoriju, žensku umetnost, feminističko angažovanje.\nDa li ste znali koliko dugo u gradu Nišu postoje ženske organizacije? Jeste li upoznati sa čim se sve te organizacije bave? Da li ste upoznati sa svim rezultatima koje su ženske organizacije postigle, i to u samom gradu, na nacionalnom i na internacionalnom nivou?\nKonkurs za XVIII međunarodnu likovnu koloniju\nGalerija Pero iz Beograda objavljuje konkurs za XVIII međunarodnu likovnu koloniju u Sentandreji od 09-22. avgusta 2010.\nPravo učešća na konkursu imaju umetnici (slikari, vajari, crtači, grafičari, keramičari).\nČast nam je i zadovoljstvo da Vas pozovemo da prisustvujete ovogodišnjem obeležavanju Dana Evrope. Evropski pokret u Nišu, Grad Niš, Univerzitet u Nišu, Društvo urbanista, Studentski kulturni centar, Drustvo za decu i omladinu - Otvoreni klub, ove godine obeležavanje Dana Evrope posvećuju umetnosti komunikacije pod sloganom "Komunikacija oslikana lepotom razumevanja".\nStudetnski kulturni centar u saradnji sa OGI-jem Vas poziva na\nProjekciju filma "Rudarska opera" i koncert "Duo trojica" sa gostima\nSubota, 17. april 2010. od 21h


NOVA STUDIJA: Britanki soj korone nije puno opasniji - Preokret\nBritanski soj koronavirusa ne izaziva teže forme kovida-19 koje obavezno zahtevaju hospitalizaciju ili se završavaju smrću, navodi se u studiji koja je u ponedeljak objavljena u medicinskom časopisu Lanset.\nU pitanju je veoma zarazni soj korone koji je prvi put detektovan u Velikoj Britaniji, nazvan B.1.1.7, a koji je i u Srbiji potpuno preuzeo dominaciju, sada ga ima kod više od 80 procenata zaraženih.\nStudija je uključila 496 kovid pacijenata koji su primljeni u britanske bolnice u novembru i decembru prošle godine i njihovo stanje je analizirano u komparativnoj studiji sa obolelima od drugih varijanti korone.\nIstraživači nisu primetili razliku u riziku od teške bolesti, smrti ili drugih kliničkih ishoda kod pacijenata sa B.1.1.7 i onih sa drugim varijantama, prenosi Reuters.\n„Naši podaci, u kontekstu i sa ograničenjima studije u stvarnom svetu, pružaju početno uverenje da se težina stanja hospitalizovanih pacijenata sa B.1.1.7 ne razlikuje značajno od onih s drugim varijantama“, navedeno je u studiji.\nDruga studija objavljena u medicinskom časopisu The Lancet Public Health otkrila je da će vakcine verovatno biti efikasne protiv britanske varijante, jer nije bilo povećanja stope ponovne infekcije u odnosu na druge sojeve.\nPrema britanskim naučnicima, B.1.1.7 je bio za oko 40% -70% prenosivija od ranije dominantnih sojeva.\n„Infekcija se mnogo brže prenosi, zbog toga što se virus promenio tako da lakše može da se veže za ćelije u kojima može da se razmnožava, a to su pre svega ćelije respiratornog trakta. Koncetracija virusa u u sekretima i ekskretima je mnogo veća, pa je i mogućnost zaražavanja veća. Neki matematički modeli pokazuju da je 70 posto veća transmisjia ovog britanskog soja od prethodne varijante koja je bila dominantna, ne samo kod nas nego i u celoj Evropi”, objasnila je nedavno za Nova.rs Tanja Jovanović, virusološkinja i profesorka Medicinskog fakulteta.


Broj pregleda : 6748172\nBivši predsednik Vlade nekadašnje Savezne Republike Jugoslavij, prethodno predsednik Crne Gore, Momir Bulatović, izjavio je da je, tokom pregovora u Beogradu, u julu 1996. godine, "lično čuo američkog diplomatu Ričarda Holbruka kako kaže da ima garancije predsednika SAD da Radovanu Karadžiću neće biti suđeno u Haškom tribunalu, ukoliko da ostavku na mesto predsednika Republike Srpske (RS) i povuče se iz političkog života".\nHolbruk je u Beogradu boravio zbog pregovora od ostavci Karadžića, kao deo primene Dejtonskog sporazuma, kojim je krajem 1995. okončan rat u Bosni, potvrdio je Bulatović u izjavi zastupnicima Karadžićeve odbrane, koju je tribunal objavio uoči Bulatovićevog svedočenja ove nedelje.\n"Svi smo verovaji da Karadžić nikada ne bi dao ostavku ili otišao sa vlasti bez takvih garancija. To je bio jedini način da Holbruk uspe. Čuo sam ga kako kaže da to ne može da se stavi na papir, ali da je imao podršku predsednika SAD", rekao je Bulatović.\nOn je kazao da je bio prisutan kada se Jovica Stanišić, tada šef Državne bezbednosti Srbije, "vratio sa Pala s dokumentom na kojem je bio Karadžićev potpis kojim se od složio da da ostavku i povuče se iz javnosti".\nU Bulatovićevoj izjavi se kaže da je, "imajući u vidu Holbrukovu centralnu ulogu u dejtonskim pregovorima i okončanju rata u Bosni", verovao da je Holbruk "govorio u ime međunarodne zajednice, kao i tokom procesa, i da će njegov sporazum prema kojem Karadžić neće biti krivično gonjen biti poštovan na isti način kao što drugi sporazumi koje je postigao pre i posle Dejtona".\nBulatović je izjavio da je Karadžića dobro poznavao i da ga "nikada nije čuo da izražava mržnju prema muslimanima ili Hrvatima ili da govori nešto što bi ga navelo da poveruje da se on zalaže za počinjenje zločina protiv ljudi iz ovih grupa".\n"Mogu da kažem sa apsolutnom sigurnošću da se Radovan Karadžić nikada ne bi založio za egzekucijuzarobljenika, bilo u Srebrenici ili negde drugde", izjavio je Bulatović.\nNakon hapšenja u Srbiji i predaje u nadležnost Međunarodnom krivičnom sudu za bivšu Jugoslaviju, Karadžić je tražio da se postupak protiv njega obustavi, pozivajući se na sporazum sa Holbrukom.\nHaške sudije su taj zahtev odbacile, obrazloživši da "navodni sporazum o imunitetu nije obavezujući za Tribunal".\nKaradžića optužnica tereti za genocid u Srebrenici u julu 1995, za zločin protiv čovečnosti i kršenja zakona i običaja ratovanja. Svedočenje Momira Bulatovića u dokaznom postupku odbrane očekuje se ove nedelje.\n/ Izvor : Autor: Agencija TANJUG /


Magazin Intermezzo – Zeleni vir nikad zeleniji – zarastao u travu\nMještani Vrbanje nezadovoljni su jer trava na kupalištu Zeleni vir nije pokošena, pa se plaše da, ako to ne bude učinjeno sljedećih dana, na ovom izletištu neće moći uživati tokom prvomajskih praznika.\nIz Omladinske organizacije “Vrbanja” apeluju na gradske vlasti da posvete više pažnje ovom kupalištu, koje pored toga što nije pokošeno ima problem i sa odlaganjem smeća.\n- Prije osam godina zahvaljujući donaciji Vlade Švedske plaža je uređena, postavljene su klupe i mjesto za roštiljanje. Od tada ništa više nije urađeno na ovom kupalištu, osim redovnog održavanja svake godine – rekao je predsjednik organizacije Milan Ćurlić ističući da posjetioci Zelenog vira ne bi voljeli da ovo kupalište bude zapostavljeno.\nŽelja omladinaca, ali i ostalih mještana Vrbanje je da se saniraju klupe na ovom izletištu, te da tokom sezone kupanja na plaži boravi spasilac, što do sada nije bio slučaj.\n- Ostala kupališta su obezbijeđena, ali ovo nije. Ljeti, dok traje sezona kupanja na Zelenom viru dnevno boravi više od 300 osoba. Među njima bude dosta djece i neplivača, na koje roditelji usmjeravaju svu svoju pažnju – priča Ćurlić.\nKako kaže, kupalište ima poseban značaj za Omladinsku organizaciju “Vrbas”, jer na njemu održavaju brojne manifestacije.\n- Mi se trudimo i vodimo računa o tom izletištu i ne bismo voljeli da bude zapostavljeno i da propadne. Bilo bi lijepo kada bi bilo zasađeno i drveće – rekao je Ćurlić.\nU Odjeljenju za stambene i komunalne poslove i poslove saobraćaja ističu da su se gradske vlasti potrudile da urede sva izletišta prije Praznika rada.\n- Građani ne treba da brinu, jer će plaža Zeleni vir, kao i ostala izletišta koja još nismo uspjeli da uredimo biti spremna i pokošena do Prvog maja – rekao je načelnik Odjeljenja za komunalne i stambene poslove i poslove saobraćaja Zoran Novaković.\nNovaković je rekao da će se poslije izbora izvođača radova pristupiti sanaciji klupa kako na ovoj plaži, tako i u ostalim dijelovima grada.\n- Svjesni smo da su na tom mjestu korpe za otpatke neophodne, ali moramo naći neko drugo rješenje, jer se dešavalo da ih nesavjesni pojedinci uništavaju. Nije efikasno da neprestano postavljamo nove kante. Naći ćemo rješenje i za ovaj problem – rekao je Novaković.


Počinje "Trebinje film festival" Prolog\nOsmi "Trebinje film festival" počinje večeras dodelom nagrade "Zlatni platan" glumcima Vojislavu Brajoviću i Ani Sofrenović za izuzetan doprinos evromediteranskom filmu, a trajaće do 12. avgusta do kada će biti prikazano 20 filmova.\nUmetnički direktor Festivala mediteranskog i evropskog Filma Peđa Milojević rekao je da će, osim laureata, u Trebinje doći gosti iz Srbije, Crne Gore, Hrvatske i, verovatno, Velike Britanije.\n"Projekcije su zbog epidemiološke situacije na tri lokacije, letnoj sceni Doma mladih, platou ispred Muzeja Hercegovine i terasi hotela `Leotar`", rekao je Milojević na konferenciji za novinare.\nMilojević je pozvao publiku da poštuje sve epidemiološke mere.\nZamenik gradonačelnika Trebinja Slađana Skočajić rekla je da se zbog virusa korona bilo teško odlučiti koje kulturne događaje prihvatiti, a koje odgoditi, pa su se opredelili za filmski festival, jer su smatrali da mogu obezbediti maksimalnu sigurnost gledaocima.\nFestival se održava pod motom "Nova energija", a pokrovitlji ovog kulturnog događaja su Ministarstvo prosvjete i kulture Republike Srpske, Uprava za dijasporu Srbije i grad Trebinje.\nOtvaranje i dodela "Zlatnog platana" biće održana na letnoj sceni Doma mladih od 19.30 časova.\nSve projekcije u Domu mladih su od 20.00 časova, na platou Muzeja Hercegovine od 20.30 časova, a na terasi Hotela "Leotar" od 21.30 časova.\nU pratećem programu će od 18.00 časova u Kulturnom centru biti otvorena izložba "Faktastika" u saradnji sa Modernom galerijom Valjevo.